# လုၢ်လၢ်တၢ်ဆဲးတၢ်လၤဒီးကျိာ်အတၢ်လီၤဆီလိာ်သး

# 2024-2028

Karen S'gaw | ကညီကျိာ်

## တၢ်သ့ၣ်ညါပာ်ပနီၣ်စံးဘျုးစံးဖှိၣ်ထံကီၢ်

NDIA သ့ၣ်ညါပာ်ပနီၣ်၀ဲဒၣ်အဘီရံကၠၢၣ်နၢၣ်ဒီးထိရ့း(တ)စထရ့း(တ)ကီးဖိတဖၣ်ဒ်ပှၤလၢအဘၣ်ထွဲဒီးထံကီၢ်တဘ့ၣ်အံၤဒီးမ့ၢ်ထူလံၤထံကစၢ်ကီၢ်ကစၢ်လၢဟီၣ်ခိၣ်တၢ်လီၢ်တဖၣ်လၢပကရၢဖံးမၤ၀ဲဒၣ်ပမုၢ်၀ဲၤတၢ်ဖံးတၢ်မၤလၢအလိၤန့ၣ်လီၤ.

ပဟ့ၣ်ပတၢ်ယူးယီၢ်ဆူထံကစၢ်ကီၢ်ကစၢ်လၢဟီၣ်ခိၣ်တၢ်လီၢ်လၢပမၤတၢ်ဒီးဒ်န့ၣ်အသိးအ၀ဲသ့ၣ်အမှံၤပှၢ်ဒီးသးပှၢ်လၢအပူၤကွံာ်,အခဲအံၤဒီးလၢအကအိၣ်ထီၣ်ဆူညါတဖၣ်န့ၣ်လီၤ.

NDIA အံၤဟ့ၣ်လီၤသးမၤတၢ်လၢတၢ်ကဟ့ၣ်လၤဟ့ၣ်ကပီၤအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိအလုၢ်လၢ်တၢ်ဆဲးတၢ်လၤဒီးနီၢ်သးအတၢ်ရ့လိာ်မၤထွဲဒီးကီၢ်,ထံ,ပီၣ်လဲၣ်လၢအတလီၤဆီတဒ်သိးတဖၣ်ဒီးအ၀ဲသ့ၣ်အတၢ်မၤစၢၤဆီၣ်ထွဲဆူပှၤတ၀ၢအပူၤအဒိၣ်အအါအဂီၢ်အဃိန့ၣ်လီၤ.

## CEO အတၢ်ကတိၤဆှၢနုာ်

**National Disability Insurance Agency (NDIA) (ထံကီၢ်သးနီၢ်ခိက့ၢ်ဂီၤတလၢတပှဲၤတဆူၣ်တချ့တၢ်အုၣ်ကီၤအကရၢ)**

NDIA အံၤဟ့ၣ်လီၤအသးမၤတၢ်လၢအီးစတြ့လယါအတၢ်ဒုးပာ်ဃုာ်ပာ်ဂီၢ်ကယဲၢ်မ့ၢ်အီးစတြ့လယါဖိလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်ခဲလၢာ်အဂီၢ်လီၤ.

တၢ်ဟ့ၣ်လီၤသးအခိၣ်ကျၢၢ်မ့ၢ်ပမူဒါလၢတၢ်ကဆီၣ်ထွဲပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအိၣ်ဟဲလၢထံကီၢ်တဒ်သိးလိာ်အသး,ကျိာ်တဒ်သိးလိာ်သးဒီးထူသနူတဒ်သိးလိာ်သးတဖၣ်လၢတၢ်ကဟ့ၣ်လီၤတၢ်လဲၤခီဖျိအဂ့ၤကတၢၢ်ဆူကယဲၢ်မ့ၢ် NDIS ပှၤပၣ်ဃုၥ်ပၣ်ဂီၢ်လၢအအိၣ်ဟဲလၢလုၢ်လၢ်တၢ်ဆဲးတၢ်လၤဒီးကျိာ်အတၢ်တဒ်သိးလိာ်အသး (CALD) အကျါတဖၣ်အဂီၢ်န့ၣ်လီၤ.

ပနၢ်ဟူဘၣ်တၢ်လၢ CALD အပှၤပာ်ဃုၥ်ပာ်ဂီၢ်တဖၣ်ဒီးအ၀ဲသ့ၣ်အပှၤတ၀ၢတဖၣ်အအိၣ်ဘၣ်ဃးတၢ်လၢအ၀ဲသ့ၣ်ကွၢ်ဆၢၣ်လဲၤခီဖျိလၢအတၢ်မၤန့ၢ်သူဒီးသူ၀ဲဒၣ် NDIS န့ၣ်လီၤ. ပသ့ၣ်ညါ၀ဲဒၣ်လၢ NDIS န့ၣ်ထီဘိန့ၣ်တသ့ၣ်ညါပာ်ပနီၣ်ပှၤပၣ်ဃုၥ်ပၣ်ဂီၢ်တဖၣ်အလုၢ်လၢ်တၢ်ဆဲးတၢ်လၤဒီးကျိာ်အတၢ်လိၣ်ဘၣ်တဖၣ်န့ၣ်ဘၣ်. ပနၢ်ပၢၢ်၀ဲဒၣ်လၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢ CALD အပှၤတ၀ၢတဖၣ်အပူၤကွၢ်ဆၢၣ်မဲာ်ဘၣ်တၢ်တၤတၢ်လၢအကဲထီၣ်အသးဒ်ဆူညါလၢအတၢ်မၤန့ၢ်သူတၢ်ဆီၣ်ထွဲလၢအ၀ဲသ့ၣ်လိၣ်ဘၣ်တဖၣ်န့ၣ်လီၤ.

ပမၤဒိၣ်ထီၣ်လုၢ်လၢ်တၢ်ဆဲးတၢ်လၤဒီးကျိာ်အတၢ်တဒ်သိးလိာ်အသးအတၢ်မၤအကျဲခိၣ်သ့ၣ် ၂၀၂၄ - ၂၀၂၈ The Strategy (တၢ်မၤအကျဲခိၣ်သ့ၣ်) လၢတၢ်ကမၤလီၤတံၢ် NDIA ဟ့ၣ်လီၤတၢ်အစၢလၢအဂ့ၤ ဒိၣ်ထီၣ်လၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သးတဖၣ်န့ၣ်လီၤ.

တၢ်လၢ Strategy န့ၣ်ဘၣ်တၢ်ဒုးအိၣ်ထီၣ်အီၤခီဖျိတၢ်မၤကဲထီၣ်သကိးအီၤန့ၣ်လီၤ. တၢ်မၤကဲထီၣ်သကိးဃုာ်အီၤအခီပညီမ့ၢ်၀ဲပကနၣ်ဒီးမၤလိန့ၢ်တၢ်လၢပှၤပာ်ဃုာ်ပာ်ဂီၢ်တဖၣ်,ဟံၣ်ဖိဃီဖိတဖၣ်,ပှၤမၤတၢ်ဖိ,ပှၤဟ့ၣ်တၢ်တဖၣ်ဒီးပှၤတ၀ၢအကရူၢ်တဖၣ်န့ၣ်လီၤ. လၢတၢ်မၤကဲထီၣ်တၢ်မၤအကျဲခိၣ်သ့ၣ်တခါအံၤအဂီၢ်ပမၤသကိးတ့ၢ်တပူၤဃီဒီး NDIS ပှၤပာ်ဃုာ်ပာ်ဂီၢ်တဖၣ်, CALD ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်မၤအဒ့ပှၤပာ်ဃုာ်မၤသကိးတၢ်တဖၣ်, ပှၤမၤတၢ်ဖိဒီးပှၤမၤသကိးဃုာ်တၢ်တဖၣ်လၢကမၤကဲထီၣ် Strategy လၢအနဲၣ်ဖျါတၢ်မ့ၢ်တၢ်တီဘၣ်ဃးတၢ်လဲၤခီဖျိနီၢ်နီၢ်လၢအမ့ၢ်ပ CALD အပှၤပာ်ဃုာ်ပာ်ဂီၢ်တဖၣ်ဒီးအ၀ဲသ့ၣ်အပှၤတ၀ၢတဖၣ်န့ၣ်လီၤ.

Strategy န့ၣ်ပၣ်ဃုာ် Action Plan (တၢ်ဖံးတၢ်မၤအကျိၤအကွာ်) လၢအကနဲၣ်ပတၢ်မၤလၢထီၣ်ပှဲၤထီၣ်တၢ်န့ၣ်လီၤ. အကကွၢ်ဟုၣ်ဒီးပဲာ်ထံနီၤဖးပတၢ်ဂုၤထီၣ်ပသီထီၣ်လၢတၢ်တုၤထီၣ်ပတၢ်မၤအစၢတဖၣ်လၢအဘၣ်ထွဲဒီး Strategy လၢခါဆူညါ ၄ နံၣ်အဂီၢ်လီၤ. တၢ်ဆီလီၤပာ်လီၤ Action Plan မၤစၢၤပှၤလၢပကမၤကဲထီၣ်တၢ်ဆီတလဲန့ၣ်လီၤ. အမၤလီၤတံၢ်၀ဲဒၣ်လၢပအိၣ်ဒံးဒီးမူဒါဒီးဒိကနၣ်,မၤလိဒီးဟံးန့ၢ်တၢ်ဟ့ၣ်ကူၣ်ဟ့ၣ်ဖးဆူညါမ့ၢ်ဒ်သိးပဟ့ၣ်လီၤ Strategy လၢအခီဆၢမၤန့ၢ်တၢ်လၢပှၤတ၀ၢအတၢ်လိၣ်ဘၣ်လၢခါဆူမဲာ်ညါန့ၣ်လီၤ.

ယပာ်ကဖၢယသးလၢတၢ်မၤလၢအလဲၤဃီၤဆူတၢ်မၤဒိၣ်ထီၣ် Strategy တခါအံၤန့ၣ်လီၤ. သနာ်က့,ပအဲၣ်ဒိးပာ်ပနီၣ်တူၢ်လိာ်၀ဲလၢတၢ်အံၤမ့ၢ်ဒံးဒၣ်ပတၢ်လဲၤကျဲအတၢ်စးထီၣ်သီသီ‑တၢ်မၤအိၣ်ဒံး၀ဲဒၣ်အါအါကလဲာ်လၢတၢ်ကဘၣ်မၤအီၤလၢတၢ်ကမၤဂ့ၤထီၣ်တၢ်အစၢလၢအအိၣ်ထီၣ်တဖၣ်လၢ CALD အပှၤပာ်ဃုာ်ပာ်ဂီၢ်တဖၣ်အဂီၢ်လီၤ.

ယအဲၣ်ဒိးစံးဘျုးဘၣ် External Advisory Group (EAG)ကရၢအချၢပှၤဟ့ၣ်ကူၣ်တၢ်အကရူၢ်ဒီးထံကီၢ်ကလုာ်ဒူၣ်သးနီၢ်ခိက့ၢ်ဂီၤတလၢတပှဲၤတဆူၣ်တချ့သိၣ်မှံၤကရၢ (National Ethnic Disability Alliance (NEDA)). နတၢ်နဲၣ်ကျဲဒီးတၢ်ဟ့ၣ်ကူၣ်လၢတၢ်မၤကဲထီၣ်သကိးဒီးတၢ်ဒုးဒိၣ်ထီၣ်၀ဲဒၣ် Strategy အံၤကဲတၢ်လၢအကါဒိၣ်န့ၣ်လီၤ.

တၢ်သူၣ်ထီၣ်တၢ်ရ့လိာ်ဘၣ်ထွဲလၢအဆူၣ်ဒီးအိၣ်ကၢအိၣ်ခိးဃုာ်ဒီး EAG, NEDA, ကရၢအဒ့ဒီးပှၤတ၀ၢန့ၣ်မ့ၢ်တၢ်တုၤထီၣ်ဘးအကါဒိၣ်တခါလၢ NDIA အဂီၢ်လီၤ. ယကွၢ်လၢ်လၢယကမၤသကိးဘၣ်တၢ်ဘူးဘူးတံၢ်တံၢ်ဒီးနၤတပူၤဃီလၢနံၣ်လၢအကဟဲန့ၣ်လီၤ.

ဖဲနမ့မ့ၢ်၀ဲဒၣ်ပှၤတဂၤလၢ CALD အပှၤတ၀ၢတဖၣ်အကျါတဂၤလၢအနီၤဟ့ၣ်နတၢ်လဲၤခီဖျိတဖၣ်ဒီးပှၤန့ၣ်‑ တၢ်အံၤမ့ၢ်ယနီၢ်တဂၤတၢ်စံးဘျုးစံးဖှိၣ်နၤလီၤ. တၢ်မၤလိန့ၢ်တၢ်လၢနအိၣ်အခီပညီမ့ၢ်၀ဲတပူၤဃီပမၤသကိးဆူညါလၢတၢ်ကမၤလီၤတံၢ်တၢ်တုၤသိးထဲသိးဒီးတၢ်ဒုးပာ်ဃုာ်ပာ်ဂီၢ်ပှၤအီးစတြ့လယါဖိလၢအအိၣ်သးနီၢ်ခိက့ၢ်ဂီၤတလၢတပှဲၤတဆူၣ်တချ့ခဲလၢာ်အဂီၢ်န့ၣ်လီၤ.

Rebecca Falkingham

တၢ်ပၢဆှၢရဲၣ်ကျဲၤအပဒိၣ်ခိၣ်ကျၢၢ်

## ကမံးတံာ်မိၢ်ပှၢ်အပှၤပၢၤလီၢ်ဆ့ၣ်အတၢ်ကတိၤဆှၢနုာ်

**National Ethnic Disability Alliance (NEDA) (ထံကီၢ်ကလုာ်ဒူၣ်သးနီၢ်ခိက့ၢ်ဂီၤတလၢတပှဲၤတဆူၣ်တချ့အသိၣ်မှံၤကရၢ)**

NDIS Cultural and Linguistic Diversity (CALD) Strategy NDIS လုၢ်လၢ်တၢ်ဆဲးတၢ်လၤဒီးကျိာ်အတၢ်တဒ်သိးလိာ်အသးအတၢ်မၤအကျဲခိၣ်သ့ၣ်တုၤထီၣ်တၢ်ထိၣ်ပာ်ပနီၣ်အဒိၣ်အမုၢ်တခါလၢအတၢ်ကျဲးစၢးမၤန့ၢ် NDIS လၢအဒုးပာ်ဃုာ်ပာ်ဂီၢ်တၢ်အါထီၣ်ဒီးတုၤသိးထဲသိးန့ၣ်လီၤ. တၢ်အံၤမ့ၢ်တၢ်အၢၣ်လီၤအီလီၤတခါလၢ NDIA ကဟ့ၣ်လီၤသးမၤတၢ်လၢတၢ်ကမၤလိန့ၢ်တၢ်လၢတၢ်လၢအပူၤကွံာ်ဒီးမၤသကိးတၢ်တပူၤဃီဃုာ်ဒီး CALD အပှၤတ၀ၢတဖၣ်လၢတၢ်သူၣ်ထီၣ်ခါဆူမဲာ်ညါလၢအဂ့ၤတခါန့ၣ်လီၤ. Strategy သမံသမိးတၢ်နိးတၢ်ဘျးလၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သးတဖၣ်ဘၣ်ကွၢ်ဆၢၣ်မဲာ်လၢတၢ်မၤန့ၢ်သူဒီးတၢ်သူ၀ဲဒၣ် NDIS ဒီးကွၢ်ဃုတၢ်ကူစါယါဘျါအ၀ဲသ့ၣ်ခီဖျိတၢ်ဖံးတၢ်မၤလၢအဖိးမံဒီးဘၣ်ဆၢဘၣ်ကတီၢ်န့ၣ်လီၤ.

လၢတၢ်ဟံးန့ၢ်တၢ်လၢ NEDA အတၢ်လဲၤခီဖျိဒီးတၢ်ပာ်ဃုာ်ပာ်ဂီၢ်လၢအတၢ်မၤကဲထီၣ်သကိး Strategy အပူၤ, ယသးဆူၣ်ဒိၣ်မးလၢတၢ်ကထံၣ်ဘၣ်အတၢ်ပညိၣ်လီၤန့ၣ်အိၣ်ဒံးဒၣ်လၢတၢ်ကအိၣ်ဂၢၢ်ဆိးကျၢၤလၢအတၢ်ဟ့ၣ်လီၤတၢ်မၤအစၢလၢအကဲထီၣ်သ့ဒီးကဲတၢ်အဂ့ၤလၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်လၢအအိၣ်ဟဲလၢ CALD အတၢ်အိၣ်သးတဖၣ်အဂီၢ်န့ၣ်လီၤ. Strategy ကြၢးအိၣ်ဂၢၢ်ဆိးကျၢၤဒ်တၢ်မၤအကျိၤအကျဲလၢပှဲၤဂံၢ်သဟီၣ်ဒီးမၤကဒီးတၢ်တဘျီ၀ံၤတဘျီ,ဖဲ National Disability Insurance Agency (NDIA) သမံသမိးကွၢ်က့ၤတၢ်ဂုာ်ထီၣ်ပသီထီၣ်ဆူညါကွ့ၢ်ကွ့ၢ်,မၤဘၣ်လိာ်အသးဒီးတၢ်အိၣ်သးလၢအဆီတလဲအသးတဖၣ်ဒီးအိၣ်ဂၢၢ်ဆိးကျၢၤလၢအတၢ်ခီဆၢတၢ်တၤတၢ်ဒီးတၢ်ခွဲးတၢ်ယာ်လၢအကအိၣ်ထီၣ်တဖၣ်န့ၣ်လီၤ.

အကါဒိၣ်ကတၢၢ်မ့ၢ်၀ဲ, ယမုၢ်လၢ်လၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သးကမ့ၢ်ပှၤအိၣ်လၢညါလၢ Strategy တခါအံၤအဂီၢ်လီၤ. အ၀ဲသ့ၣ်အတၢ်ပၣ်ဃုာ်မၤသကိးတၢ်ဆူညါကမၤလီၤတံၢ်လၢအ၀ဲသ့ၣ်အတၢ်ထံၣ်တၢ်ဆိကမိၣ်ဒီးစဲၣ်နီၤတၢ်သ့တၢ်ဘၣ်လၢအလုၢ်ပှ့ၤဒိၣ်န့ၣ်တၢ်သူအီၤလၢတၢ်ကမၤလၢထီၣ်ပှဲၤထီၣ်တၢ်တုၤလီၤတီၤလီၤဒီးကွၢ်စူၣ် တၢ်မၤအကျဲခိၣ်သ့ၣ်ဒီးအ တၢ်ဖံးတၢ်မၤအတၢ်ရဲၣ်တၢ်ကျဲၤန့ၣ်လီၤ. ပ၀ဲလၢ NEDA န့ၣ်ဟ့ၣ်လီၤသးမၤတၢ်လၢတၢ်ကမၤသကိးတၢ်တပူၤဃီဒီးပှၤလၢအသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်လၢအအိၣ်ဟဲလၢ CALD အတၢ်အိၣ်သး, NDIA, External Advisory Group (EAG) အကရၢဖိတဖၣ်ဒီးပှၤမၤဃုာ်သကိးတၢ်လၢအဂၤတဖၣ်လၢတၢ်ကဒုးကဲထီၣ်တၢ်ဆီတလဲလၢအဂ့ၤန့ၣ်လီၤ.

Maryanne Cosic

ကမံးတံာ်မိၢ်ပှၢ်အပှၤပၢၢ်လီၢ်ဆ့ၣ်နီၤ

## တၢ်ဂ့ၢ်ခိၣ်တီတဖၣ်

[1. တၢ်ကတိၤဆှၢနုာ် 8](#_Toc256000005)

[2. တၢ်မၤဖှိၣ်ဒုးကဲထီၣ်အတၢ်မၤအကျိၤအကျဲ 12](#_Toc256000006)

[2.1 တၢ်တိာ်ကျဲၤအတၢ်ရဲၣ်ကျဲၤပၢဆှၢ 12](#_Toc256000007)

[2.2 တၢ်မၤသကိးဒုးကဲထီၣ်တၢ်အကျိၤအကွာ် 13](#_Toc256000008)

[2.3 တၢ်ပၢဆှၢရဲၣ်ကျဲၤဒီးတၢ်ပာ်ဖျါထီၣ် 20](#_Toc256000018)

[3. တၢ်ဂ့ၢ်လၢတၢ်ဆီတလဲအဂီၢ် 23](#_Toc256000021)

[4. ပတၢ်မၤအကျဲခိၣ်သ့ၣ် 28](#_Toc256000029)

[4.1 တၢ်သူၣ်ထီၣ်ဆီလီၤ 29](#_Toc256000030)

[4.2 ပှၤမၤတၢ်ဖိအတၢ်သ့တၢ်ဘၣ် 31](#_Toc256000037)

[4.3 တၢ်ဆဲးကျိးဆဲးကျၢလၢတၢ်မၤန့ၢ်သူအီၤသ့တဖၣ် 33](#_Toc256000042)

[4.4 ဖၠါတၢ်မၤတဖၣ် 35](#_Toc256000047)

[4.5 တၢ်ဂ့ၢ်တၢ်ကျိၤထၢဖှိၣ် 37](#_Toc256000052)

[4.6 တၢ်မၤစၢၤတုၤလီၢ်တုၤကျဲ 38](#_Toc256000057)

[5. ပတီၢ်ဆူညါတဖၣ် 40](#_Toc256000060)

[6.  လံာ်ပိာ်ထွဲ က 42](#_Toc256000061)

[7.  လံာ်ဘၣ်ထွဲ ခ 45](#_Toc256000063)

[8.  လံာ်ဘၣ်ထွဲ ဂ 49](#_Toc256000065)

## တၢ်ကတိၤဆှၢနုာ်

Culturally and linguistically diverse (CALD) လုၢ်လၢ်တၢ်ဆဲးတၢ်လၤဒီးကျိာ်အတဒ်သိးလိာ်အသးအပှၤတ၀ၢတဖၣ်မ့ၢ်တၢ်အခိၣ်သ့ၣ်လၢအဘၣ်ထွဲဒီးအီးစတြ့လယါပှၤတ၀ၢဒီးက့ၢ်ပနီၣ်န့ၣ်လီၤ. လၢအီးစတြ့လယါအပူၤ,ပှၤလၢအအိၣ်ဖျဲၣ်ထီၣ်လၢအီးစတြ့လယါထံကီၢ်အချၢအိၣ်၀ဲဒၣ် ၈ ကကွဲၢ်ဃၣ်ဃၣ်ဒီးပှၤကတိၤကျိာ်လၢတဒ်သိးလိာ်အသးအိၣ် ၃၀၀ ဃၣ်ဃၣ်န့ၣ်လီၤ.[[1]](#footnote-2)

ပှၤအီးစတြ့လယါဖိ ၃၀ မျးကယၤန့ၣ်နဲၣ်ဖျါအသးဒ်ပှၤလၢအဘၣ်ထွဲဒီး CALD တဖၣ်, ထဲဒၣ် ၁၀ မျးကယၤလၢအမ့ၢ် National Disability Insurance Scheme (NDIS) (ထံကီၢ်သးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်အုၣ်ကီၤအတၢ်တိာ်ကျဲၤ)အပှၤပာ်ဃုာ်ပာ်ဂီၢ်န့ၣ် နဲၣ်ဖျါအသးဒ် CALD န့ၣ်လီၤ. လၢပှၤလၢအအိၣ်ဟဲလၢ CALD အတၢ်အိၣ်သးတဖၣ်,တၢ်တၤတၢ်တဖၣ်ဒီးတၢ်နိးတၢ်ဘျးလၢတဒ်သိးဒီးတၢ်အဂၤတဖၣ်လၢတၢ်ကမၤလိန့ၢ်,ကမၤန့ၢ်သူဒီးသူ၀ဲဒၣ် NDISန့ၣ်လီၤ.

လၢတၢ်ကမၤဂ့ၤထီၣ်တၢ်အစၢလၢ CALD အပှၤပာ်ဃုာ်ပာ်ဂီၢ်တၢ်တဖၣ်အဂီၢ်, National Disability Insurance Agency (NDIA) ဟ့ၣ်လီၤအသးမၤတၢ်လၢတၢ်ကမၤအိၣ်ထီၣ်လုၢ်လၢ်တၢ်ဆဲးတၢ်လၤဒီးကျိာ်အတၢ်ဒ်သိးလိာ်အသးအတၢ်မၤအကျဲခိၣ်သ့ၣ် ၂၀၂၄‑၂၀၂၈ (the Strategy) ဒီးတၢ်ဖံးတၢ်မၤအတၢ်ရဲၣ်တၢ်ကျဲၤအသီတခါန့ၣ်လီၤ.

လၢတၢ်မၤဒိၣ်ထီၣ်ထီထီၣ် Strategy အပူၤ, NDIA ပညိၣ်လီၤ၀ဲဒၣ်လၢတၢ်က‑

* မၤအါထီၣ်တၢ်မၤန့ၢ်သူ၀ဲဒၣ်ဒီးတၢ်ပာ်ဃုာ်ပာ်ဂီၢ်လၢ NDIS အပူၤလၢ CALD အပှၤတ၀ၢတဖၣ်အဂီၢ်လီၤ.
* တၢ်သူအါထီၣ် NDIS အတၢ်ရဲၣ်တၢ်ကျဲၤတဖၣ်ခီဖျိ CALD အပှၤပၣ်ဃုာ်ပၣ်ဂီၢ်တဖၣ်န့ၣ်လီၤ.
* မၤဂ့ၤထီၣ်တၢ်လဲၤခီဖျိဃုာ်ဒီး NDIS, ပၣ်ဃုာ်အကျိၤအကျဲတဖၣ်,သနူဒီးပှၤမၤတၢ်ဖိ,လၢ CALD အပှၤပာ်ဃုာ်ပာ်ဂီၢ်တဖၣ်ဒီးပှၤတ၀ၢတဖၣ်န့ၣ်လီၤ.

တၢ်မၤအကျဲခိၣ်သ့ၣ်တခါအံၤဘၣ်တၢ်ဒုးအိၣ်ထီၣ်အီၤခီဖျိတၢ်ပာ်ဃုာ်မၤသကိးဒုးကဲထီၣ်န့ၣ်လီၤ. တၢ်ပာ်ဖှိၣ်ဒုးကဲထီၣ်သကိးပၣ်ဃုာ်တၢ်မၤသကိးတၢ်ဒီးပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သးတဖၣ်(ပာ်ဃုာ် CALD အပှၤပာ်ဃုာ်ပာ်ဂီၢ်တဖၣ်),အ၀ဲသ့ၣ်အဟံၣ်ဖိဃီဖိတဖၣ်,ပှၤကွၢ်ထွဲကဟုကယာ်တၢ်တဖၣ်, ကရၢအခိၣ်ကျၢၢ်တဖၣ်,သးနီၢ်ခိက့ၢ်ဂီၤတလၢတပှဲၤတဆူၣ်ချ့ခၢၣ်စးတၢ်ကရၢကရိတဖၣ်ဒီးပှၤဟ့ၣ်တၢ်မၤစၢၤတဖၣ်လၢတၢ်ဒုးကဲထီၣ်တၢ်မၤအကျဲခိၣ်သ့ၣ်တဖၣ်အံၤအပတီၢ်ခဲလၢာ်အပူၤလီၤ.

National Ethnic Disability Alliance (NEDA), ထံကီၢ်သးနီၢ်ခိက့ၢ်ဂီၤတလၢတပှဲၤတဆူၣ်ချ့အတၢ်ကရၢကရိဟ့ၣ်ထီၣ်ဒ်တၢ်ဟ့ၣ်ကူၣ်ဟ့ၣ်ဖးဆူညါဘၣ်ဃးခွဲးယာ်လၢအအိၣ်ဒီးပှၤလၢအသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အသးတဖၣ်အဂီၢ်လီၤ. NDIA ဒုးအိၣ်ထီၣ်စ့ၢ်ကီးExternal Advisory Group (EAG)(ကရၢအချၢပှၤဟ့ၣ်ကူၣ်ဟ့ၣ်ဖးတၢ်အကရူၢ်) လၢတၢ်ကကနၣ်,မၤလိဒီးမၤစၢၤလၢတၢ်ကမၤန့ၢ်တၢ်မၤအစၢလၢအဂ့ၤတဖၣ်လၢ CALD အပှၤတ၀ၢတဖၣ်အဂီၢ်လီၤ. EAG မၤသကိးတၢ်ဒီးကဲခၢၣ်စးလၢပှၤအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်ချ့လၢအအိၣ်ဟဲလၢ CALD အပှၤတ၀ၢတဖၣ်န့ၣ်လီၤ.

တၢ်မၤအကျဲခိၣ်သ့ၣ်အံၤပညိၣ်လီၤဃာ်အီၤလၢတၢ်ကဃဲၣ်လီၤဘှါလီၤတၢ်နိးတၢ်ဘျးတဖၣ်အဘၣ်တၢ်ထံၣ်န့ၢ်အီၤခီဖျိတၢ်မၤကဲထီၣ်သကိးအီၤအကျိၤအကျဲန့ၣ်လီၤ. တၢ်နိးတၢ်ဘျးသ့ၣ်တဖၣ်အံၤပၣ်ဃုာ်

* NDIS အသနူ,အကျိၤအကျဲတဖၣ်ဒီးတၢ်မၤစၢၤအတၢ်ဟ့ၣ်လီၤအက့ၢ်အဂီၤတဖၣ်န့ၣ်တဒုးပၣ်ဃုာ်ပၣ်ဂီၢ်၀ဲဒၣ် CALD အပှၤတ၀ၢတဖၣ်ခဲလၢာ်ဘၣ်န့ၣ်လီၤ.
* NDIS အပှၤမၤတၢ်ဖိတဖၣ်တနၢ်ပၢၢ်၀ဲဒၣ်လုၢ်လၢ်ထူသနူအတၢ်လိၣ်ဘၣ်တဖၣ်မ့တမ့ၢ်မ့ၢ်တၢ်ကပၣ်ဃုာ်မၤသကိးတၢ်အဂ့ၤကတၢၢ်ဃုာ်ဒီး CALD အပှၤတ၀ၢတဖၣ်ဒ်လဲၣ်တသ့ၣ်ညါ၀ဲဘၣ်န့ၣ်လီၤ.
* NDIS အတၢ်ဆဲးကျိးဆဲးကျၢတဖၣ်န့ၣ်တၢ်မၤန့ၢ်သူအီၤတသ့ဘၣ်ဒီးတနဲၣ်ဖျါလုၢ်လၢ်တၢ်ဆဲးတၢ်လၤဒီးကျိာ်အတၢ်တဒ်သိးတဖၣ်န့ၣ်ဘၣ်.
* သးနီၢ်ခိက့ၢ်ဂီၤတလၢတပှဲၤတဆူၣ်တချ့ဂ့ၢ်၀ီအတၢ်ဆီၣ်ထွဲမၤစၢၤအတၢ်ဖံးတၢ်မၤလၢအပူၤဖျဲးဒီးအဖိးမံလၢလုၢ်လၢ်တၢ်ဆဲးတၢ်လၤန့ၣ်အိၣ်ဒၣ်အဆံးအစှၤန့ၣ်လီၤ.
* တၢ်ဂ့ၢ်တၢ်ကျိၤလၢအနဲၣ်ဖျါ CALD အပှၤပၣ်ဃုၥ်ပၣ်ဂီၢ်တဖၣ်အတၢ်လဲၤခီဖျိဒီးတၢ်လိၣ်ဘၣ်တဖၣ်လၢအဘၣ်န့ၣ်အိၣ်ဒၣ်အဆံးအစှၤန့ၣ်လီၤ.[[2]](#footnote-3)

Royal Commission into Violence, Abuse, Neglect and Exploitation of People with Disability (the Royal Commission) (ရီယၢၣ်ခီၣ်မံးရှၢၣ်လၢတၢ်စုဆူၣ်ခီၣ်တကး,တၢ်မၤတရီတပါ,တၢ်တကနၣ်ဃုာ်တၢ်ဒီးတၢ်အီၣ်တူာ်အီၣ်ကလီၤပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်ချ့(ရီယၢၣ်ကမံးရှၢၣ်)ထံၣ်သ့ၣ်ညါစ့ၢ်ကီးတၢ်နိးတၢ်ဘျးသ့ၣ်တဖၣ်အံၤန့ၣ်လီၤ. Royal Commission ထံၣ်၀ဲဒၣ်လၢ NDIS န့ၣ်"အဘံဘူစၢဃာ်ဒီးပှၤအါတက့ၢ်နၢ်ပၢၢ်ဘၣ်အီၤတညီ [အိၣ်ဟဲလၢ CALD အတၢ်အိၣ်သးလၢညါတဖၣ်] လၢကမၤန့ၢ်သူအီၤန့ၣ်လီၤ."[[3]](#footnote-4)

Royal Commission ထံၣ်န့ၢ်စ့ၢ်ကီး၀ဲဒၣ်လၢ ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အကျါတုၤထီၣ်ထီၣ်ဘးလၢတၢ်ကမၤန့ၢ်သူ၀ဲဒၣ်NDISအတၢ်ပာ်ပနီၣ်တဖၣ်န့ၣ်စှၤဒိၣ်မး,ဒီးတၢ်အိၣ်သးအါလၢအသူတၢ်လၢအကစၢ်အဂီၢ်ဒၣ်၀ဲဒီးကအိၣ်ဒီးလုၢ်လၢ်တၢ်ဆဲးတၢ်လၤဒီးကျိာ်အတၢ်လိၣ်ဘၣ်လီၤလီၤဆီဆီလၢသနူမၤတုၤထီၣ်ထီၣ်ဘးတန့ၢ်တဖၣ်န့ၣ်လီၤ. တၢ်တၤတၢ်သ့ၣ်တဖၣ်အံၤတၢ်နၢ်ဟူဘၣ်စ့ၢ်ကီးလၢတၢ်တဲသကိးဃုာ်ဒီး NDIS အပှၤပၣ်ဃုာ်ပၣ်ဂီၢ်တဖၣ်အကျါအခါဖဲ 2023 တၢ်ကွၢ်သမံသမိးကဒါ NDIS အကတီၢ်န့ၣ်လီၤ.[[4]](#footnote-5)

တၢ်မၤအကျဲခိၣ်သ့ၣ်အဖီတၢၣ်ဒီးအတၢ်ဖံးတၢ်မၤန့ၣ်ဘၣ်တၢ်ဒုးအိၣ်ထီၣ်အီၤလၢတၢ်ကဃဲာ်လီၤဘှါလီၤတၢ်နိးတၢ်ဘျးသ့ၣ်တဖၣ်အံၤန့ၣ်လီၤ. တၢ်ဖံးတၢ်မၤအတၢ်ရဲၣ်တၢ်ကျဲၤတဖၣ်န့ၣ်ဘၣ်တၢ်ဒုးအိၣ်ထီၣ်အီၤလၢတၢ်ကမၤလီၤတံၢ်တၢ်မၤအကျဲခိၣ်သ့ၣ်တဖၣ်အံၤဘၣ်တၢ်မၤကဲထီၣ်အီၤဒီးလၢတၢ်ကထိၣ်ဒွးတၢ်ဂုာ်ထီၣ်ပသီထီၣ်အဂီၢ်လီၤ. တၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤကဘၣ်တၢ်သူအီၤတပူၤဃီလၢတၢ်ကမၤဂ့ၤထီၣ်တၢ်ဖံးတၢ်မၤအစၢတဖၣ်လၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်ချ့လၢအအိၣ်ဟဲလၢ CALD အကျါန့ၣ်လီၤ.

တၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤအိၣ်လိၤလိၤဒီးတၢ်ဃုထံၣ်သ့ၣ်ညါဒီးတၢ်ဟ့ၣ်ကူၣ်တဖၣ်လၢ NDIS အတၢ်သမံသမိးကွၢ်က့ၤတၢ်ဒီး Royal Commissionဟ့ၣ်ထီၣ်အသိးန့ၣ်လီၤ.

တၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤကထၢနုာ်လီၤမၤစၢၤတၢ်လၢတၢ်ကသူၣ်ထီၣ်NDISလၢအဒုးပာ်ဃုာ်ပာ်ဂီၢ်တၢ်ဒီးလုၢ်လၢ်တၢ်ဆဲးတၢ်လၤတကပၤခီဆၢတၢ်လၢအအိၣ်လိၤလိၤဒီးတၢ် Australia’s Disability Strategy 2021–2031 အတၢ်မုၢ်လၢ်ကွၢ်စိတဖၣ်န့ၣ်လီၤ.[[5]](#footnote-6)

## တၢ်မၤဖှိၣ်ဒုးကဲထီၣ်အတၢ်မၤအကျိၤအကျဲ

NDIA ဟ့ၣ်လီၤအသးမၤတၢ်လၢတၢ်ကဒုးပာ်ဃုာ်ပာ်ဂီၢ်တၢ်ပှဲၤတၢ်လၢအခီပညီအိၣ်ဒီးကျိၤကျဲလၢတၢ်မၤန့ၢ်တၢ်သ့လၢတၢ်ကဟ့ၣ်လီၤမၤဂ့ၤထီၣ်တၢ်ဖံးတၢ်မၤအစၢတဖၣ်လၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်အဂီၢ်လီၤ. တၢ်ဟ့ၣ်လီၤသးမၤတၢ်တခါအံၤအခီပညီမ့ၢ်၀ဲတၢ်အိၣ်မူအတၢ်လဲၤခီဖျိလၢအအိၣ်ဒီးပှၤပၣ်ဃုာ်ပၣ်ဂီၢ်တဖၣ်ဒီးအ၀ဲသ့ၣ်အဟံၣ်ဖိဃီဖိန့ၣ်ကဲတၢ်အခိၣ်သ့ၣ်လၢတၢ်မၤကဲထီၣ်ဒီးတၢ်မၤလၢထီၣ်ပှဲၤထီၣ် NDIS န့ၣ်လီၤ.

ဖဲ NDIA အပူၤ,တၢ်ပာ်ဖှိၣ်ဒုးကဲထီၣ်သကိးတၢ်န့ၣ်မ့ၢ်တၢ်မၤသကိးဃုာ်တၢ်တပူၤဃီအကျိၤအကျဲန့ၣ်လီၤ. တၢ်အံၤပၣ်ဃုာ်ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့,အ၀ဲသ့ၣ်အဟံၣ်ဖိဃီဖိ,ပှၤကွၢ်ထွဲကဟုကယာ်အ၀ဲသ့ၣ်ဒီးကရၢဖိတဖၣ်လၢအဘၣ်ထွဲဒီးကရၢအဒ့လၢအမၤတၢ်တပူၤဃီလၢတၢ်ကမၤကဲထီၣ်တၢ်ဆီၣ်ထွဲဒီးတၢ်မၤစၢၤတဖၣ်လၢပှၤလၢအသးနီၢ်ခိက့ၢ်ဂီၤတလၢတပှဲၤတဆူၣ်တချ့အဂီၢ်လီၤ. တၢ်ရ့လိာ်ဘၣ်ထွဲအခိၣ်သ့ၣ်လၢ NEDA ဒီး EAG န့ၣ်အကါဒိၣ်၀ဲဒၣ်လၢတၢ်ကပာ်ဖှိၣ်ဒုးကဲထီၣ်တၢ်မၤအကျဲခိၣ်သ့ၣ်န့ၣ်လီၤ. ကရူၢ်သ့ၣ်တဖၣ်အံၤကဟ့ၣ်တၢ်နဲၣ်ကျဲဒီးစဲၣ်နီၤတၢ်ထံၣ်ဖဲတၢ်ဒုးကဲထီၣ်တၢ်မၤအကျဲခိၣ်သ့ၣ်အခါန့ၣ်လီၤ.

### 2.1 တၢ်တိာ်ကျဲၤအတၢ်ရဲၣ်ကျဲၤပၢဆှၢ

NEDA မၤသကိးတၢ်ဃုာ်ဒီး NDIA လၢတၢ်ကဒုးအိၣ်ထီၣ်တၢ်မၤအကျဲခိၣ်သ့ၣ်န့ၣ်လီၤ. အ၀ဲသ့ၣ်ဟ့ၣ်ထီၣ်တၢ်ဟ့ၣ်ကူၣ်ဒီးတၢ်ဟ့ၣ်ကဒါတၢ်ထံၣ်တၢ်ပာ်သးလၢတၢ်မၤအကျိၤအကွာ်ဒီးမၤလီၤတံၢ်လၢတၢ်အိၣ်မူအတၢ်လဲၤခီဖျိဒီး CALD အတၢ်ထံၣ်တၢ်ပာ်သးတဖၣ်တၢ်ဒုးသ့ၣ်ညါအီၤလၢအပတီၢ်ကိးပတီၢ်ဒဲးလၢတၢ်ဒုးအိၣ်ထီၣ်တၢ်မၤအကျဲခိၣ်သ့ၣ်န့ၣ်လီၤ.

NDIA ဒုးအိၣ်ထီၣ် EAG လၢတၢ်ကကွၢ်ထွဲရဲၣ်ကျဲၤတၢ်မၤသကိးဒုးအိၣ်ထီၣ်တၢ်မၤအကျဲခိၣ်သ့ၣ်န့ၣ်လီၤ. ကရၢဖိတဖၣ်အိၣ်ဟဲလၢအီးစတြ့လယါတၢ်လီၢ်၀း၀းန့ၣ်လီၤ. အ၀ဲသ့ၣ်ကဲခၢၣ်စးလၢ CALD အပှၤပာ်ဃုာ်ပာ်ဂီၢ်တဖၣ်, သးနီၢ်ခိက့ၢ်ဂီၤတလၢတပှဲၤတဆူၣ်ချ့အကရူၢ်တဖၣ်, CALD အကရူၢ်တဖၣ်ဒီးပှၤအဂၤလၢအအိၣ်ဒီးစဲၣ်နီၤတၢ်သ့ၣ်ညါနၢ်ပၢၢ်ဘၣ်ဃးတၢ်ဂ့ၢ်တဖၣ်လၢအမၤဘၣ်ဒိ CALD အပှၤတ၀ၢတဖၣ်န့ၣ်လီၤ.

EAG န့ၣ်အိၣ်ဒီးမူဒါလၢ‑

* တၢ်ကမၤလီၤတံၢ်တၢ်ပာ်ဖှိၣ်ဒုးကဲထီၣ်တၢ်အကျိၤအကျဲတဖၣ်ဒီးတၢ်မၤအကျိၤအကျဲန့ၣ်တၢ်မၤန့ၢ်သူအီၤသ့မ့ၢ်ဒ်သိး CALD အပှၤတ၀ၢလၢတဒ်သိးလိာ်အသးတဖၣ်ပၣ်ဃုာ်ပၣ်ဂီၢ်သ့အဂီၢ်လီၤ
* ဟ့ၣ်ထီၣ်တၢ်နဲၣ်ကျဲဒီးတၢ်ဆီၣ်ထွဲလၢတၢ်ရဲၣ်လီၤကျဲၤလီၤတၢ်ပာ်ဃုာ်မၤသကိးတၢ်အတၢ်ဟူးတၢ်ဂဲၤတဖၣ်အပူၤ
* ဘျးစဲန့ၢ် NDIS ဃုာ်ဒီးပှၤတ၀ၢတဖၣ်ဒီးနီၢ်တဂၤစုာ်စုာ်
* အၢၣ်လီၤမၤဂၢၢ်မၤကျၢၤတၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤလၢခံကတၢၢ်န့ၣ်လီၤ.

တၢ်ကရၢကရိလၢအကဲ EAG အကရူၢ်ဖိတဖၣ်အစရီန့ၣ်အိၣ်၀ဲဒၣ်လၢ [လံာ်ပိာ်ထွဲ က](#_6._Appendix_A) အပူၤလီၤ.

NDIA န့ၣ်သူၣ်ထီၣ်စ့ၢ်ကီးအသးဒ်ဒွဲပူၤပှၤမၤသကိးတၢ်တဖုအသိးလီၤ. အကရၢဖိတဖၣ်ပၣ်ဃုာ်ပှၤမၤသကိးဃုၥ်တၢ်လၢအနံၣ်ယံာ်တၢ်လဲၤခီဖျိအါလၢအအိၣ်လၢ NDIA အပူၤန့ၣ်လီၤ. ဒွဲပူၤတၢ်မၤသကိးတၢ်အကရူၢ်အမူအဒါမ့ၢ်တၢ်ကဟ့ၣ်တၢ်ဂ့ၢ်ဘၣ်ထွဲဒီးတၢ်ဟ့ၣ်ကူၣ်ဟ့ၣ်ဖးန့ၣ်လီၤ. ကရူၢ်တဖုအံၤဟ့ၣ်စ့ၢ်ကီးတၢ်ဆီၣ်ထွဲဃုာ်ဒီးတၢ်မၤလၢထီၣ်ပှဲၤထီၣ်၀ဲဒၣ်တၢ်မၤအကျဲခိၣ်သ့ၣ်အတၢ်ဖံးတၢ်မၤတဖၣ်န့ၣ်လီၤ.

### 2.2 တၢ်မၤသကိးဒုးကဲထီၣ်တၢ်အကျိၤအကွာ်

တၢ်မၤအကျဲခိၣ်သ့ၣ်န့ၣ်ဘၣ်တၢ်မၤသကိးဒုးအိၣ်ထီၣ်အီၤဃုာ်ဒီးပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သး, ကရၢခိၣ်သ့ၣ်တဖၣ်, သးနီၢ်ခိက့ၢ်ဂီၤတလၢပှဲၤတဆူၣ်တချ့အခၢၣ်စးတၢ်ကရၢကရိတဖၣ်,ကရၢအဒ့အခၢၣ်စးတဖၣ်,ပှၤကတိၤခဲးတၢ်အတၢ်ကရၢကရိတဖၣ်,ပှၤဟ့ၣ်လီၤတၢ်မၤစၢၤတဖၣ်ဒီး NDIS အပှၤမၤတၢ်ဖိန့ၣ်လီၤ. တၢ်မၤသကိးဒုးကဲထီၣ်တၢ်အကျိၤအကျဲလူၤပိာ်၀ဲဒၣ် NDIA တၢ်ပၣ်ဃုာ်မၤသကိးတၢ်အတကွီၢ်န့ၣ်လီၤ.[[6]](#footnote-7)

တၢ်မၤသကိးဒုးကဲထီၣ်တၢ်အကျိၤအကျဲလူၤပိာ်မၤထွဲတၢ်မၤအပတီၢ် ၃ ခါလီၤ.

1. **တၢ်ဃုသ့ၣ်ညါတၢ်ဂ့ၢ်အပတီၢ်** ပာ်ဃုာ်တၢ်နၢ်ပၢၢ်တၢ်တၤတၢ်လၢ CALD အပှၤပာ်ဃုာ်ပာ်ဂီၢ်တဖၣ်ဘၣ်ကွၢ်ဆၢၣ်မဲာ်၀ဲဒၣ်န့ၣ်လီၤ.
2. **တၢ်ဒုးကဲထီၣ်အပတီၢ်** ပၣ်ဃုာ်တၢ်မၤအိၣ်ထီၣ်တၢ်အစၢတဖၣ်ဃုာ်ဒီး CALD အပှၤပၣ်ဃုာ်ပၣ်ဂီၢ်တဖၣ်ဒီးပှၤပၣ်ဃုာ်မၤသကိးတၢ်တဖၣ်န့ၣ်လီၤ.
3. **တၢ်ဟ့ၣ်လီၤဒီးတၢ်ပဲာ်ထံနီၤဖးအပတီၢ်** ပာ်ဃုာ်တၢ်ဟ့ၣ်လီၤ CALD အတၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤ,မ့ၢ်၀ံၤကွၢ်ဟုၣ်ဒီးပဲာ်ထံနီၤဖးတၢ်အစၢတဖၣ်လၢခါဆူညါ၄ နံၣ်အဂီၢ်န့ၣ်လီၤ.

#### တၢ်ထံၣ်သ့ၣ်ညါတၢ်ဂ့ၢ်အပတီၢ်

တၢ်ထံၣ်သ့ၣ်ညါတၢ်ဂ့ၢ်အပတီၢ်န့ၣ်စးထီၣ်တ့ၢ်အသးဖဲအီးကထိဘၢၣ် ၂၀၂၁ န့ၣ်လီၤ. တၢ်ဃုသ့ၣ်ညါတၢ်ဂ့ၢ်အပတီၢ်အတၢ်ပညိၣ်မ့ၢ်၀ဲတၢ်ကနၢ်ပၢၢ်တၢ်တၤတၢ်လၢပှၤလၢအအိၣ်ဟဲလၢ CALD အတၢ်အိၣ်သးဘၣ်ကွၢ်ဆၢၣ်မဲာ်ဖဲမၤန့ၢ်သူဒီးသူ၀ဲဒၣ် NDIS အခါန့ၣ်လီၤ. တၢ်မၤလိမၤဒိးခံခါ, ကရူၢ်ပာ်ဖှိၣ်တဲသကိးတၢ် ၆ ကရူၢ်ဒီးတၢ်တဲသကိးလၢပှၤတဂၤစုာ်စုာ် ၁၂ ဘျီန့ၣ်ဘၣ်တၢ်မၤအီၤဒီးပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်,အ၀ဲသ့ၣ်အဟံၣ်ဖိဃီဖိ,အ၀ဲသ့ၣ်အပှၤကွၢ်ထွဲကဟုကယာ်တၢ်တဖၣ်ဒီး EAG န့ၣ်လီၤ.

တၢ်တၤတၢ်တဖၣ်ဘၣ်တၢ်နၢ်ဟူဘၣ်အီၤခဲအံၤခဲအံၤလၢတၢ်တဲသကိးဃုာ်ဒီး CALD အပှၤပာ်ဃုာ်ပာ်ဂီၢ်တဖၣ်န့ၣ်တၢ်ပာ်ဖှိၣ်ထီၣ်အီၤဆူတၢ်လၢအကဲတၢ်အခိၣ်သ့ၣ်န့ၣ်လီၤ. NDIA ဒီး NEDA မၤသကိးတၢ်ဘူးဘူးတံၢ်တံၢ်တပူၤဃီလၢတၢ်ကမၤလီၤတံၢ်ဖီတၢၣ်တဖၣ်လၢတၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤရဲၣ်လီၤဘှါလီၤလီၢ်က၀ီၤအကါဒိၣ်တဖၣ်အံၤန့ၣ်လီၤ.

NEDA ဒီး EAG အၢၣ်လီၤတူၢ်လိာ်၀ဲလီၢ်က၀ီၤအကါဒိၣ်တဖၣ်ဒီးအဖီတၢၣ်တဖၣ်န့ၣ်လီၤ. တၢ်အံၤ၀ံၤအ၀ဲသ့ၣ်နီၤဟ့ၣ်၀ဲဒၣဒီး EAG ခီဖျိတၢ်ကူၣ်လိာ်တဲသကိးအတၢ်အိၣ်ဖှိၣ်ဒီးတၢ်တဲသကိးတၢ်လၢအလီၤဆီလိာ်အသးဖဲ ၂၀၂၂ နံၣ်ထီၣ်သီသီအခါန့ၣ်လီၤ. လီၢ်က၀ီၤအကါဒိၣ်သ့ၣ်တဖၣ်အံၤဘၣ်တၢ်ထုးထီၣ်ရၤလီၤအီၤလၢတၢ်ဃုထံၣ်န့ၢ်တၢ်ဂ့ၢ်အတၢ်ပာ်ဖျါဖဲ ၂၀၂၂ နံၣ်အပူၤဒီးအိၣ်၀ဲဒၣ်လၢတၢ်နီၤဖး ၃ လၢအဘၣ်ထွဲဒီးတၢ်မၤအကျဲခိၣ်သ့ၣ်အလံာ်န့ၣ်လီၤ.[[7]](#footnote-8)

#### တၢ်ဒုးအိၣ်ထီၣ်အပတီၢ်

တၢ်ဒုးအိၣ်ထီၣ်အပတီၢ်ကဲထီၣ်အသးစးထီၣ်အီးကထိဘၢၣ် ၂၀၂၂ တုၤအီးကထိဘၢၣ် ၂၀၂၃ န့ၣ်လီၤ. တၢ်အံၤပၣ်ဃုာ်တၢ်ထံၣ်န့ၢ်တၢ်ဖံးတၢ်မၤတဖၣ်ဒီးတၢ်အစၢတဖၣ်လၢတၢ်ကဃဲာ်လီၤဘှါလီၤဖီတၢၣ်တဖၣ်န့ၣ်လီၤ. ဖဲတၢ်မၤအကတီၢ်တခါအံၤအကတီၢ်ပှၤကညီတဖၣ်ဘၣ်တၢ်သံကွၢ်အီၤလၢအကပညိၣ်လီၤဆူတၢ်အစၢတဖၣ်လၢအကဲထီၣ်သ့တဖၣ်မ့တမ့ၢ်တၢ်အစၢလၢကဘၣ်ကဲထီၣ်လၢတၢ်တၤတၢ်လၢတၢ်ထံၣ်န့ၢ်အီၤလၢတၢ်ဒုးကဲထီၣ်အပတီၢ်န့ၣ်လီၤ.

NDIA မၤသကိးဃုာ်တၢ်ဒီးပှၤအါန့ၢ် 800 လၢအမ့ၢ်ပှၤအိၣ်ဒီးသးက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အကျါ,ဒ်န့ၣ်အသိးအ၀ဲသ့ၣ်အဟံၣ်ဖိဃီဖိ,အ၀ဲသ့ၣ်အပှၤကွၢ်ထွဲကဟုကယာ်တၢ်တဖၣ်ဒီး CALD အဒ့န့ၣ်လီၤ. ဟ့ၣ်ထီၣ်တၢ်ပၣ်ဃုာ်မၤသကိးတၢ်အမူးဒီးတၢ်ဟူးတၢ်ဂဲၤလၢတဒ်သိးလိာ်အသးန့ၣ်အကါဒိၣ်လၢ NDIA အဂီၢ်လီၤ. အမၤလီၤတံၢ်ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အကျါလၢအတူၢ်ဘၣ်တၢ်ဆီၣ်ထွဲအီၤလၢတၢ်ကနီၤဟ့ၣ်အ၀ဲသ့ၣ်အတၢ်လဲၤခီဖျိတဖၣ်ဒီးတၢ်ထံၣ်တၢ်ဆိကမိၣ်လၢကမၤဂ့ၤထီၣ် NDIS န့ၣ်လီၤ.

တၢ်ပၣ်ဃုာ်မၤသကိးတၢ်အကျိၤအကျဲတဖၣ်ပပၣ်၀ဲ‑‑

* ပှၤပာ်ဖှိၣ်ထီၣ်သးကတိၤသကိးတၢ်အကရူၢ်တဖၣ်
* ပှၤတ၀ၢတၢ်တဲသကိးတၢ်တဖၣ်
* ထံကီၢ်ပှၤပၣ်ဃုာ်မၤသကိးတၢ်တၢ်ပာ်ဃုာ်မၤသကိးတၢ်အတၢ်အိၣ်ဖှိၣ်တဖၣ်
* တၢ်မၤကမျၢၢ်တၢ်ဒုးသ့ၣ်ညါအတၢ်ရဲၣ်တၢ်ကျဲၤတဖၣ်န့ၣ်လီၤ.

နီၢ်တဂၤစုာ်စုာ်ဒီးတၢ်ကရၢကရိတဖၣ်လၢအပၣ်ဃုာ်မၤသကိးတၢ်ဖဲတၢ်ဒုးအိၣ်ထီၣ်တၢ်အပတီၢ်ကဲခၢၣ်စး၀ဲဒၣ်သးနီၢ်ခိက့ၢ်ဂီၤတလၢတပှဲၤတဆူၣ်တချ့အကလုာ်လၢတဒ်သိးလိာ်အသးတဘျုးမံၤ, CALD အတၢ်အိၣ်သးတဖၣ်,ဟီၣ်ခိၣ်တၢ်လီၢ်တၢ်ကျဲလၢအိၣ်ဆိးဒီးသးနံၣ်တဖၣ်န့ၣ်လီၤ. လၢလုၢ်လၢ်တၢ်ဆဲးတၢ်လၤဒီးကျိာ်အကရူၢ်တဖၣ်လၢတၢ်ကဲခၢၣ်စးတဖၣ်မ့ၢ်၀ဲ‑

* လုၢ်လၢ်တၢ်ဆဲးတၢ်လၤဒီးကျိာ်အကရူၢ်လၢအပၢၢ်ထီၣ်ဒီးကဲအသီတဖၣ်(ကရူၢ်လၢအဟဲတုၤတယံာ်ဒံးဘၣ်မ့တမ့ၢ်ဆီလီၤအလီၢ်အကျဲလၢအီးစတြ့လယါအပူၤ)
* တၢ်ဒိသူၣ်ဒိသးအဖီခိၣ်ပှၤဟဲတုၤနုာ်လီၤထံကီၢ်ဒီးပှၤဘၣ်ကီဘၣ်ခဲတဖၣ်
* ပှၤနၢ်တအၢ,အမဲာ်တထံၣ်အနၢ်တအၢဒီးအိၣ်ဒီးတၢ်ကီတၢ်ခဲလၢကနၣ်ဟူတၢ်အပှၤတ၀ၢတဖၣ်
* လုၢ်လၢ်တၢ်ဆဲးတၢ်လၤအါမံၤသးစၢ်အပှၤတ၀ၢန့ၣ်လီၤ.

၀ံသးစူၤကွၢ်ဘၣ် [လံာ်ဘၣ်ထွဲ ခ](#_7._Appendix_B) လၢလုၢ်လၢ်တၢ်ဆဲးတၢ်လၤဒီးကျိာ်အကရူၢ်လၢအပာ်ဃုာ်ပာ်ဂီၢ်တဖၣ်အစရီလၢပှဲၤတခါအဂီၢ်တက့ၢ်.

#### ပှၤပာ်ဖှိၣ်ထီၣ်သးကတိၤသကိးတၢ်အကရူၢ်တဖၣ်

ပှၤပာ်ဖှိၣ်ထီၣ်သးကတိၤသကိးတၢ်အကရူၢ်တဖၣ်စးထီၣ်ဖဲ၂၀၂၂ အနံၣ်ကတၢၢ်န့ၣ်လီၤ. အ၀ဲသ့ၣ်ထံၣ်န့ၢ်တၢ်ဂ့ၢ်ခိၣ်တီ ၆ မံၤလၢအအိၣ်လိၤလိၤဒီးတၢ်လီၢ်က၀ီၤအခိၣ်သ့ၣ်လၢတၢ်အၢၣ်လီၤတူၢ်လၢတၢ်ဃုထံၣ်န့ၢ်တၢ်ဂ့ၢ်အပတီၢ်အပူၤန့ၣ်လီၤ.

ပှၤပာ်ဖှိၣ်ထီၣ်သးကတိၤသကိးတၢ်အကရူၢ်တဖုစုာ်စုာ်န့ၣ်ဘၣ်တၢ်တီခိၣ်ရိၣ်မဲသကိးအီၤခီဖျိ EAG အကရူၢ်ဖိဒီး CALD အပှၤပၣ်ဃုၥ်ပၣ်ဂီၢ်တဖၣ်, အ၀ဲသ့ၣ်အဟံၣ်ဖိဃီဖိတဖၣ်,အ၀ဲသ့ၣ်အပှၤကွၢ်ထွဲကဟုကယာ်အ၀ဲသ့ၣ်တဖၣ်, ကရၢအဒ့အခၢၣ်စးတဖၣ်ဒီးတၢ်ဂ့ၢ်အဖီခိၣ်ပှၤစဲၣ်နီၤလၢအအိၣ်လၢ NDIA ဟဲထီၣ် ၀ဲဒၣ်န့ၣ်လီၤ.

ပှၤခဲလၢာ်ခဲဆ့ ၃၈ ဂၤဟဲထီၣ်ပှၤပာ်ထီၣ်သးကတိၤသကိးတၢ်အကရူၢ် ၆ ခါန့ၣ်လီၤ. ကရူၢ်တခါစုာ်စုာ်ထံၣ်လိာ်အသးခဲလၢာ်ခဲဆ့ ၃ ဘျီလီၤ.

တၢ်ပာ်ဖှိၣ်ထီၣ်သးကတိၤသကိးတၢ်အကရူၢ်တဖၣ်အတၢ်ပညိၣ်မ့ၢ်တၢ်ကမၤလိနီၤဟ့ၣ်လိာ်သးတၢ်ဖံးတၢ်မၤတဖၣ်ဒီးတၢ်အစၢတဖၣ်လၢတၢ်ကတုၤထီၣ်ဖီတၢၣ်တဖၣ်လၢတၢ်ဃုထံၣ်သ့ၣ်ညါတၢ်ဂ့ၢ်အပတီၢ်န့ၣ်လီၤ.

#### ပှၤတ၀ၢတၢ်တဲသကိးတၢ်တဖၣ်

ပှၤတ၀ၢတၢ်တဲသကိးတဖၣ်ကဲထီၣ်အသးဖဲ ၂၀၂၃ နံၣ်အထီၣ်န့ၣ်လီၤ. တၢ်သ့ၣ်တဖၣ်ဘၣ်တၢ်မၤအီၤတအိၣ်ဒီးတၢ်ပာ်လီၤတၢ်ဘျၢဃံးဃံး,အါတက့ၢ်ပှၤတဂၤစုာ်စုာ်ပာ်ဖှိၣ်ထီၣ်အသးဒီးပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အပှၤတ၀ၢတဖၣ်န့ၣ်လီၤ.

တၢ်တဲသကိးတၢ်တဖၣ်ဘၣ်တၢ်ရဲၣ်ကျဲၤမၤတၢ်ခီဖျိအ၀ဲသ့ၣ်အပှၤတ၀ၢဖိလၢတၢ်နာ်အီၤတဂၤလၢအတၢ်ရ့လိာ်ဘၣ်ထွဲအိၣ်ပာ်ဒီးကရူၢ်အံၤန့ၣ်လီၤ. တၢ်တဲသကိးသ့ၣ်တဖၣ်အံၤအတၢ်ပညိၣ်မ့ၢ်တၢ်ကနၣ်ဟူဘၣ်ပှၤလၢ NDIS ညီနုၢ်တဒုးပာ်ဃုာ်ပာ်ဂီၢ်လၢအတၢ်မၤအပူၤဂ့ၤဂ့ၤတဖၣ်,ပှၤလၢအတၢ်အိၣ်သးစှၤလၢကပာ်ဃုာ်ပာ်ဂီၢ်လၢလီပှာ်ယဲၤအဖီခိၣ်တဖၣ်န့ၣ်လီၤ.

ပှၤပၣ်ဃုၥ်ပၣ်ဂီၢ် ၁၅၀ ဂၤဃၣ်ဃၣ်ပၣ်ဃုာ်ပၣ်ဂီၢ်လၢ တၢ်တဲသကိးတၢ် ၁၅ ဘျီလၢအဘၣ်တၢ်မၤအီၤလၢထံကီၢ်တၢ်လီၢ်၀း၀းအပူၤန့ၣ်လီၤ. NDIA အမူအဒါလၢတၢ်တဲသကိးသ့ၣ်တဖၣ်အံၤအပူၤန့ၣ်မ့ၢ်တၢ်ကကနၣ်တၢ်န့ၣ်လီၤ.

တၢ်တဲသကိးတၢ်အါမံၤန့ၣ်ဘၣ်တၢ်တဲသကိးအီၤလၢအ၀ဲသ့ၣ်အကျိာ်လီၤ. လၢတၢ်ဂ့ၢ်သ့ၣ်တဖၣ်အံၤအပူၤ, တၢ်ကွဲးလီၤလၢတၢ်နဲၣ်ဖျါထီၣ်က့ၤအဂ့ၢ်အကျိၤန့ၣ်ဘၣ်တၢ်ကျိးထံက့ၤအီၤဆူအဲးကလံးအကျိာ်န့ၣ်. တၢ်တဲသကိးတဖၣ်အံၤပၣ်ဃုာ်ဆူညါတၢ်တၢၣ်ပီၣ်တဲသကိးလၢတၢ်မၤလိန့ၢ်ဒီးတၢ်ဖံးတၢ်မၤလၢတၢ်တဲသကိးအီၤလၢကရူၢ်ပာ်ဖှိၣ်တဲသကိးတၢ်တဖၣ်န့ၣ်လီၤ. တၢ်အံၤမၤလီၤတံၢ်၀ဲဒၣ်လၢတၢ်ဖံးတၢ်မၤတဖၣ်နဲၣ်ဖျါတၢ်လိၣ်ဘၣ်လၢအအိၣ်ဒီးပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အကျါ,အ၀ဲသ့ၣ်အဟံၣ်ဖိဃီဖိတဖၣ်ဒီးအ၀ဲသ့ၣ်အပှၤကွၢ်ထွဲကဟုကယာ်အီၤတဖၣ်အနီၢ်ဂံၢ်အါကတၢၢ်န့ၣ်လီၤ.

#### တၢ်ဂ့ၢ်တၢ်ကျိၤအတၢ်ရဲၣ်တၢ်ကျဲၤတဖၣ်

လီပှာ်ယဲၤအဖီခိၣ်တၢ်ဟ့ၣ်လီၤတၢ်ဂ့ၢ်တၢ်ကျိၤအတၢ်ရဲၣ်တၢ်ကျဲၤလၢကမျၢၢ်တဖၣ်အဂီၢ်န့ၣ်ကဲထီၣ်အသးဖဲဖ့ၤဘြူၤအါရံၤ ၂၀၂၃ နံၣ်န့ၣ်လီၤ. ဖဲတၢ်ရဲၣ်တၢ်ကျဲၤသ့ၣ်တဖၣ်အံၤအကတီၢ်, NDIA နီၤဟ့ၣ်တၢ်ထံၣ်န့ၢ်အစၢတဖၣ်လၢကရူၢ်ပာ်ဖှိၣ်ထီၣ်သးတဲသကိးတၢ်ဒီးပှၤတ၀ၢတၢ်တဲသကိးတၢ်တဖၣ်အပူၤလီၤ. တၢ်ရဲၣ်တၢ်ကျဲၤတဖၣ်န့ၣ်ပညိၣ်လီၤ၀ဲဒၣ်လၢမ့ၢ် NDIS န့ၣ်တၢ်မၤဂ့ၤထီၣ်အီၤလၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အကျါအဂီၢ်ကသ့ဒ်လဲၣ်န့ၣ်လီၤ.

ပှၤဟဲထီၣ်တၢ်ရဲၣ်တၢ်ကျဲၤတဖၣ်ပၣ်ဃုာ်ကမျၢၢ်တဖၣ်လၢအီးစတြ့လယါတၢ်လီၢ်၀း၀းလီၤ. အ၀ဲသ့ၣ်အိၣ်ဟဲလၢလုၢ်လၢ်ဒီးကျိာ်အတၢ်အိၣ်သးလၢတဒ်သိးလိာ်အသးတဖၣ်ဒီးအိၣ်မူအိၣ်ဂဲၤလဲၤခီဖျိဘၣ်တၢ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်လီၤ.

ပှၤဟဲထီၣ်တၢ်ရဲၣ်တၢ်ကျဲၤတဖၣ်ဘၣ်တၢ်ဟ့ၣ်သဆၣ်ထီၣ်အီၤလၢကနီၤဟ့ၣ်အ၀ဲသ့ၣ်အတၢ်ထံၣ်တၢ်ပာ်သး,တၢ်ဆိကမိၣ်တဖၣ်ဒီးတၢ်လဲၤခီဖျိတဖၣ်ခီဖျိအံမ့(လ),တၢ်ဃုသ့ၣ်ညါမၤလိ(survey)အတၢ်စံးဆၢမ့တမ့ၢ်တၢ်တီၣ်ဖျါထီၣ်တၢ်ဂ့ၢ်န့ၣ်လီၤ.

ပှၤကညီအဂၤ ၅၀၀ ဃၣ်ဃၣ်ထီၣ်၀ဲဒၣ်တၢ်ရဲၣ်တၢ်ကျဲၤ၃ခါန့ၣ်လီၤ. ပှၤဟဲထီၣ်တၢ်ရဲၣ်တၢ်ကျဲၤတဖၣ်ဘၣ်တၢ်ဆဲးကျိးလူၤထွဲအခံဒီးတၢ်တီၣ်ထီၣ်တၢ်ကွဲး၁၄၀ ခါလၢအဘၣ်တၢ်ဟ့ၣ်အီၤခီဖျိ တၢ်ဃုသ့ၣ်ညါမၤလိ(survey)အတၢ်ခီဆၢ,အံမ့(လ)တဖၣ်ဒီးတၢ်တီၣ်ဖျါထီၣ်န့ၣ်လီၤ.

တၢ်ဂ့ၢ်တၢ်ကျိၤအတၢ်ရဲၣ်တၢ်ကျဲၤတခါဘၣ်တၢ်မၤစ့ၢ်ကီးအီၤလၢပှၤဟ့ၣ်တၢ်တဖၣ်အဂီၢ်လီၤ. တၢ်ရဲၣ်တၢ်ကျဲၤတခါအံၤဘၣ်တၢ်မၤအီၤခီဖျိ National Disability Services (NDS) န့ၣ်လီၤ. အတဲသကိး၀ဲဒၣ်မ့ၢ် NDIS မၤတၢ်လၢ CALD အပှၤပာ်ဃုာ်ပာ်ဂီၢ်တဖၣ်အဂီၢ်ဒ်လဲၣ်, ပညိၣ်လီၤလၢတၢ်ဂ့ၢ်ဒ်လဲၣ်ဒီးတၢ်အစၢလၢအဘၣ်ထွဲဒီးပှၤဟ့ၣ်တၢ်မၤစၢၤအတၢ်ဖံးတၢ်မၤတဖၣ်န့ၣ်လီၤ.

#### ထံကီၢ်ပှၤပၣ်ဃုာ်မၤသကိးတၢ်အတၢ်ဘၣ်ထွဲမၤတၢ်

NDIA ကွဲမုာ်၀ဲဒၣ်တၢ်ကရၢကရိတဘျုးခါလၢတၢ်ကနီၤဟ့ၣ်အ၀ဲသ့ၣ်အတၢ်ထံၣ်တၢ်ပာ်သးခီဖျိတၢ်ကွဲးဆဲးကျိးဆဲးကျၢမ့တမ့ၢ်နီၢ်တဂၤစုာ်စုာ်တၢ်တဲသကိးတၢ်ဖဲ ၂၀၂၂ နံၣ်အလၢာ်န့ၣ်လီၤ.

နီၢ်တဂၤစုာ်စုာ်တၢ်တၢၣ်ပီၣ်တဲသကိးန့ၣ်ဘၣ်တၢ်မၤအီၤဃုာ်ဒီးတၢ်ကရၢကရိအခါ ၂၀ လၢအကဲခၢၣ်စး၀ဲဒၣ် CALD အပှၤတ၀ၢလၢအအိၣ်လၢအီးစတြ့လယါန့ၣ်လီၤ. တၢ်ကရၢကရိလၢအပၣ်ဃုာ်ပၣ်ဂီၢ်လၢတၢ်တၢၣ်ပီၣ်တဲသကိးတခါအံၤအပူၤအစရီတခါန့ၣ်တၢ်ထံၣ်န့ၢ်အီၤသ့၀ဲဒၣ်ဖဲ [လံာ်ဘၣ်ထွဲ ခ](#_7._Appendix_B) အပူၤန့ၣ်လီၤ.

#### ၂၀၂၃ CALD တၢ်အိၣ်ဖှိၣ်ဖးဒိၣ်အမူး

ဖီတၢၣ်တဖၣ်ဒီးတၢ်ဖံးတၢ်မၤတဖၣ်လၢတၢ်ပာ်ဖှိၣ်ဒုးကဲထီၣ်အီၤခီဖျိတၢ်ပၣ်ဃုာ်မၤသကိးတၢ်အတၢ်ဟူးတၢ်ဂဲၤခဲလၢာ်န့ၣ်ဘၣ်တၢ်မၤကွၢ်အီၤဃုာ်ဒီး EAG ဖဲ ၂၀၂၃ CALD အတၢ်အိၣ်ဖှိၣ်ဖးဒိၣ်အပူၤန့ၣ်လီၤ.

CALD အတၢ်အိၣ်ဖှိၣ်ဖးဒိၣ်အတၢ်ပညိၣ်မ့ၢ်တၢ်ကတဲသကိး,နဲၣ်ဖျါဒီးပာ်ပနီၣ်ဖီတၢၣ်ဒီးတၢ်ဖံးတၢ်မၤလၢတၢ်ဆှၢနုာ်အီၤဒီးထံၣ်န့ၢ်တၢ်လီၤဟိမ့တမ့ၢ်တၢ်လီၢ်တမံၤလၢ်လၢ်လၢတၢ်ကြၢးမၤဂ့ၤထီၣ်အီၤန့ၣ်လီၤ.

#### EAG တၢ်မၤအကျဲခိၣ်သ့ၣ်တူၢ်လိာ်ပာ်ဂၢၢ်ပာ်ကျၢၤ

EAG တူၢ်လိာ်ပာ်ဂၢၢ်ပာ်ကျၢၤတၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤအတၢ်ကွဲးပတြီာ်လၢခံကတၢၢ်ဖဲလီပှာ်ယဲၤအဖီခိၣ်တၢ်ထံၣ်လိာ်သးဖဲအီးကူး ၂၀၂၃ န့ၣ်လီၤ.

EAG တူၢ်လိာ်ပာ်ဂၢၢ်ပာ်ကျၢၤ၀ဲဒၣ်‑

* တၢ်ပၢဆှၢရဲၣ်ကျဲၤအကျိၤအကျဲလၢတၢ်မၤအကျဲခိၣ်သ့ၣ်အဂီၢ်
* တၢ်ရဲၣ်တၢ်ကျဲၤလၢတၢ်ကကွၢ်ဟုၣ်ဒီးပာ်ဖျါထီၣ်ဘၣ်ဃးတၢ်မၤအကျဲခိၣ်သ့ၣ်
* အ၀ဲသ့ၣ်အမူအဒါလၢအအိၣ်၀ဲဒၣ်ဆူညါန့ၣ်လီၤ.

#### တၢ်ဟ့ၣ်လီၤဒီးတၢ်ပဲာ်ထံနီၤဖးအပတီၢ်

တၢ်မၤအပတီၢ်လၢခံကတၢၢ်တပတီၢ်လၢအဘၣ်ထွဲဒီးတၢ်ပာ်ဖှိၣ်ဒုးအိၣ်ထီၣ်သကိးအကျိၤအကျဲန့ၣ်မ့ၢ်တၢ်ဟ့ၣ်လီၤ,တၢ်မၤလၢထီၣ်ပှဲၤထီၣ်ဒီးတၢ်ပဲာ်ထံနီၤဖးဘၣ်ထွဲဒီး CALD အတၢ်မၤအကျဲခိၣ်သ့ၣ်အသီတခါန့ၣ်လီၤ.

တၢ်ဖံးတၢ်မၤအတၢ်ရဲၣ်တၢ်ကျဲၤအံၤအိၣ်တပူၤဃီဒီးတၢ်မၤအကျဲခိၣ်သ့ၣ်တခါအံၤလီၤ. တၢ်ပဲာ်ထံနီၤဖးဆူညါကအိၣ်၀ဲဒၣ်လၢတၢ်ကမၤလီၤတံၢ်တၢ်ဖံးတၢ်မၤအတၢ်ရဲၣ်တၢ်ကျဲၤန့ၣ်တၢ်မၤလၢထီၣ်ပှဲၤထီၣ်အီၤတုၤလီၤတီၤလီၤန့ၣ်လီၤ. တၢ်ဖံးတၢ်မၤအတၢ်ရဲၣ်တၢ်ကျဲၤကွဲးရဲၣ်လီၤတၢ်ပဲာ်ထံနီၤဖးအကျိၤအကျဲလၢတၢ်အံၤအဂီၢ်လီၤ. NDIA န့ၣ်ဟ့ၣ်လီၤအသးမၤတၢ်လၢတၢ်ပာ်ဖှိၣ်ဒုးအိၣ်ထီၣ်သကိးတၢ်အပူၤန့ၣ်လီၤ. ဟ့ၣ်လီၤစ့ၢ်ကီးအသးလၢတၢ်ကဟ့ၣ်လီၤဒီးပဲာ်ထံနီၤဖးက့ၤတၢ်မၤအကျဲခိၣ်သ့ၣ်န့ၣ်လီၤ. ခီဖျိတၢ်မၤကဲထီၣ်တၢ်ဟ့ၣ်လီၤအသးကမၤတၢ်ဒ်အံၤတဖၣ်အဃိ, NDIS အံၤနၢ်ပၢၢ်,ခီဆၢဒီးဟ့ၣ်လီၤတၢ်လၢ CALD အပှၤတ၀ၢတဖၣ်အဂီၢ်ဂ့ၤန့ၢ်အလီၢ်သ့လီၤ.

### 2.3 တၢ်ပၢဆှၢရဲၣ်ကျဲၤဒီးတၢ်ပာ်ဖျါထီၣ်

လၢတၢ်ကတုၤထီၣ်ဖီတၢၣ်လၢအဘၣ်ဃးဒီးတၢ်မၤအကျဲခိၣ်သ့ၣ်တဖၣ်အံၤအဂီၢ်,တၢ်ရဲၣ်ကျဲၤပၢဆှၢလၢအအိၣ်ဖျါဆှံဆှံဒီးတၢ်ဟံးန့ၢ်မူဒါအက့ၢ်အဂီၤတဖၣ်ဘၣ်တၢ်ဒုးအိၣ်ထီၣ်အီၤန့ၣ်လီၤ. တၢ်သ့ၣ်တဖၣ်အံၤပၣ်ဃုာ်တၢ်မၤအတၢ်အိၣ်ဖျါဆှံဆှံဒီးတၢ်ပာ်ဖျါထီၣ်,တၢ်ကွၢ်ဟုၣ်ဒီးတၢ်ပဲာ်ထံနီၤဖး၀ဲဒၣ်တၢ်ဟူးတၢ်ဂဲၤတဖၣ်ဆူညါန့ၣ်လီၤ. တၢ်အံၤကဆီၣ်ထွဲတၢ်မၤလၢထီၣ်ပှဲၤထီၣ်တၢ်မၤအကျဲခိၣ်သ့ၣ်န့ၣ်လီၤ. အကမၤလီၤတံၢ် EAG, CALD အကရၢအဒ့ဒီးပှၤတ၀ၢတဖၣ်ဒိးန့ၢ်ဘၣ်တၢ်ထံၣ်တၢ်ပာ်သးဆူညါန့ၣ်လီၤ.

#### တၢ်ရဲၣ်ကျဲၤပၢဆှၢ

တၢ်ပာ်ဖျါထီၣ်ဒီးတၢ်ကွၢ်ဟုၣ်တၢ်မၤအကျိၤအကျဲလၢတၢ်မၤအကျဲခိၣ်သ့ၣ်အဂီၢ်န့ၣ်လူၤပိာ်မၤထွဲ၀ဲဒၣ် Commonwealth Evaluation Policy န့ၣ်လီၤ. တၢ်အံၤပၣ်ဃုာ်တၢ်ထၢဖှိၣ်တၢ်ဂ့ၢ်တၢ်ကျိၤဒီးတၢ်လူၤကွၢ်ဟုၣ်တၢ်ဂုၤထီၣ်ပသီထီၣ်န့ၣ်လီၤ.[[8]](#footnote-9)

 EAG အကရၢဖိလၢအဘၣ်ထွဲဒီးတၢ်ပာ်ဖှိၣ်မၤကဲထီၣ်တၢ်ဒီးတၢ်ဒုးအိၣ်ထီၣ်၀ဲဒၣ်တၢ်မၤအကျဲခိၣ်သ့ၣ်န့ၣ်ကပာ်ဃုာ်စ့ၢ်ကီးမ့ၢ်တၢ်မၤအကျဲခိၣ်သ့ၣ်န့ၣ်တၢ်မၤလၢထီၣ်ပှဲၤထီၣ်အီၤဒ်လဲၣ်ဒီးတၢ်ပဲာ်ထံနီၤဖးအီၤဒ်လဲၣ်န့ၣ်လီၤ. အ၀ဲသ့ၣ်အိၣ်ဒီးအမူအဒါလၢ‑

* နဲၣ်ဖျါထီၣ်တၢ်ကလုၢ်တဖၣ်ဒီးတၢ်လိၣ်ဘၣ်တဖၣ်လၢအအိၣ်ဒီးပှၤလၢအသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအဟဲလၢ CALD တၢ်အိၣ်သးတဖၣ်
* ဟ့ၣ်ထီၣ်တၢ်ဂ့ၢ်တၢ်ကျိၤဒီးတၢ်ဟ့ၣ်ကူၣ်လၢတၢ်ကဆီၣ်ထွဲတၢ်မၤအကျဲခိၣ်သ့ၣ်အတၢ်မၤလၢထီၣ်ပှဲၤထီၣ်
* ကွၢ်သမံသမိးက့ၤဒီးဟ့ၣ်တၢ်ထံၣ်တၢ်ပာ်သးလၢတၢ်ဂုၤထီၣ်ပသီထီၣ်ဒီးတၢ်အိၣ်သးလၢခံကတၢၢ်တဖၣ်အဂီၢ်လီၤ.

မူဒါသ့ၣ်တဖၣ်အံၤဒီးတၢ်မုၢ်လၢ်ကွၢ်စိလၢ EAG အဂီၢ်မ့ၢ်၀ဲတၢ်မၤသီထီၣ်တၢ်ဘျၢလၢဘၣ်ထွဲဒီးတၢ်ကွၢ်သဃဲၤတၢ်ဂ့ၢ်တဖၣ် (Terms of Reference) န့ၣ်လီၤ. တၢ်အံၤဘၣ်တၢ်တူၢ်လိာ်ပာ်ဂၢၢ်ပာ်ကျၢၤအီၤခီဖျိ   
EAG န့ၣ်လီၤ.

EAG ကမၤလီၤတံၢ်၀ဲဒၣ်လၢ CALD အပှၤပၣ်ဃုာ်ပၣ်ဂီၢ်တဖၣ်,သးနီၢ်ခိက့ၢ်ဂီၤတလၢတပှဲၤတဆူၣ်တချ့အကရူၢ်တဖၣ်,ကရၢအခိၣ်သ့ၣ်တဖၣ်ဒီးပှၤလၢအအိၣ်ဒီးစဲၣ်နီၤတၢ်သ့ၣ်ညါလၢအဘၣ်ထွဲဒီး CALD အတၢ်ဂ့ၢ်ကီတဖၣ်န့ၣ်ပာ်ဖျါတၢ်လၢတၢ်မၤလၢထီၣ်ပှဲၤထီၣ်၀ဲဒၣ်တၢ်မၤအကျဲခိၣ်သ့ၣ်အံၤန့ၣ်လီၤ.

NDIA ဒွဲပူၤတၢ်မၤအကရူၢ်ကမၤစၢၤဃုာ်ဒီးတၢ်မၤလၢထီၣ်ပှဲၤထီၣ်တၢ်မၤအကျဲခိၣ်သ့ၣ်အံၤန့ၣ်လီၤ. ကရူၢ်တဖုအံၤအမူအဒါမ့ၢ်၀ဲတၢ်မၤ၀ဲဒၣ်တၢ်ဆၢတဲာ်တဖၣ်,တၢ်ရဲၣ်ကျဲၤပၢဆှၢ,ထိၣ်ဒွးဒီးပာ်ဖျါထီၣ်တၢ်ဂုာ်ထီၣ်ပသီထီၣ်ထီဒါတၢ်မၤအကျဲခိၣ်သ့ၣ်အတၢ်ဖံးတၢ်မၤတဖၣ်န့ၣ်လီၤ.

#### တၢ်ပာ်ဖျါထီၣ်ဒီးတၢ်ကွၢ်ဟုၣ်တၢ်

NDIA ကပာ်ဖျါထီၣ်ဆူညါတၢ်ပာ်ဖျါတဖၣ်ဆူ EAG, CALD ကရၢအဒ့ဒီးပှၤတ၀ၢတဖၣ်အအိၣ်လၢတၢ်ကဒုးနဲၣ်တၢ်ဂုၤထီၣ်ပသီထီၣ်န့ၣ်လီၤ. တၢ်သ့ၣ်တဖၣ်အံၤပၣ်ဃုာ်‑

* **တနံၣ်စုာ်စုာ်တၢ်ပာ်ဖျါတဖၣ်**ကဘၣ်တၢ်ကွဲးလီၤတၢ်ဂုာ်ထီၣ်ပသီထီၣ်လၢအလဲၤဆူတၢ်မၤအကျဲခိၣ်သ့ၣ်အတၢ်ဖံးတၢ်မၤတဖၣ်ဒီးတၢ်အစၢလၢအဟဲထီၣ်တဖၣ်န့ၣ်လီၤ. တၢ်ပာ်ဖျါသ့ၣ်တဖၣ်အံၤပၣ်ဃုာ်တၢ်မၤသီထီၣ်တဖၣ်လၢအဘၣ်ထွဲဒီးတၢ်ဂုၤထီၣ်ပသီထီၣ်အတၢ်ထိၣ်ဒွးတဖၣ်န့ၣ်လီၤ. အ၀ဲသ့ၣ်ကဘၣ်တၢ်ထုးထီၣ်ရၤလီၤအီၤလၢ NDIS ပှာ်ယဲၤသန့အလိၤလီၤ.
* **နံၣ်အခၢၣ်သးတၢ်ဂုၤထီၣ်ပသီထီၣ်အတၢ်မၤသီထီၣ်တဖၣ်**ကဟ့ၣ်တၢ်ကွၢ်ဖှိၣ်တခါလၢအဘၣ်ထွဲဒီးတၢ်ဂုၤထီၣ်ပသီထီၣ်ထီၣ်ဘးတၢ်မၤတခါစုာ်စုာ်န့ၣ်လီၤ. တၢ်မၤသီထီၣ်တခါအံၤကဘၣ်တၢ်ဟ့ၣ်လီၤအီၤဆူ EAG န့ၣ်လီၤ.

ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအိၣ်ဟဲလၢ CALD အတၢ်အိၣ်သးတဖၣ်, EAG ဒီး CALD ကရၢအဒ့ကဟ့ၣ်တၢ်ထံၣ်တၢ်ပာ်သးဆူညါလၢတၢ်ကမၤလီၤတံၢ်တၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤအိၣ်ချုးခံအသးဒီးတၢ်အိၣ်သးလၢခံကတၢၢ်ဒီးတုၤထီၣ် CALD အပှၤတ၀ၢတဖၣ်အတၢ်အိၣ်သးဆူညါန့ၣ်လီၤ. ဒ်တၢ်အစၢတခါအသိး,တၢ်ဖံးတၢ်မၤတဖၣ်,တၢ်အစၢတဖၣ်ဒီးတၢ်နဲၣ်ဖျါတဖၣ်ဘၣ်သ့ၣ်သ့ၣ်တၢ်ကမၤဘၣ်လိာ်အီၤလၢတၢ်ကနဲၣ်ဖျါထီၣ်တၢ်ထံၣ်တၢ်ပာ်သးတခါအံၤန့ၣ်လီၤ. တနံၣ်စုာ်စုာ်တၢ်ပာ်ဖျါတဖၣ်ဒီးတၢ်ဂုၤထီၣ်ပသီထီၣ်အတၢ်ဂ့ၢ်လၢခံကတၢၢ်တဖၣ်န့ၣ်ကကွဲးရဲၣ်လီၤတၢ်ဆီတလဲတခါစုာ်စုာ်အဂ့ၢ်လီၤတံၢ်လီၤ.

[တၢ်ဖံးတၢ်မၤအတၢ်ရဲၣ်တၢ်ကျဲၤ](https://www.ndis.gov.au/about-us/strategies/cultural-and-linguistic-diversity-strategy), ကွဲးရဲၣ်လီၤတၢ်အစၢလၢအအိၣ်ထီၣ်ဒီးတၢ်ဂုာ်ထီၣ်ပသီထီၣ်အတၢ်ထိၣ်ဒွးလၢတၢ်ဖံးတၢ်မၤတခါစုာ်စုာ်,လၢအကဲတၢ်ဆၢကတီၢ်အဖုၣ်,အဘၣ်ဒးဒီးအယံာ်တဖၣ်ခဲလၢာ်န့ၣ်လီၤ.

## တၢ်ဂ့ၢ်လၢတၢ်ဆီတလဲအဂီၢ်

ဖဲတၢ်ပာ်ဖှိၣ်မၤကဲထီၣ်သကိးတၢ်အကျိၤအကွာ်အဆၢကတီၢ်, ကရူၢ်ပာ်ဖှိၣ်ထီၣ်သးကတိၤသကိးတၢ်တဘျုးခါ,ကရူၢ်တၢ်တၢၣ်ပီၣ်တၢ်ဂ့ၢ်ဒီးပှၤတဂၤဆူတဂၤတၢ်တဲသကိးန့ၣ်ဘၣ်တၢ်မၤအီၤဒီး CALD အပှၤပာ်ဃုာ်ပာ်ဂီၢ်တဖၣ်,အ၀ဲသ့ၣ်အဟံၣ်ဖိဃီဖိဒီးအ၀ဲသ့ၣ်အပှၤကွၢ်ထွဲကဟုကယာ်အီၤတဖၣ်န့ၣ်လီၤ. ပှၤလၢအပၣ်ဃုာ်တဖၣ်နီၤဟ့ၣ်အ၀ဲသ့ၣ်အတၢ်လဲၤခီဖျိဒီးတၢ်တၤတၢ်တဖၣ်လၢအ၀ဲသ့ၣ်ဘၣ်ကွၢ်ဆၢၣ်မဲာ်ဖဲမၤန့ၢ်ဒီးသူ၀ဲဒၣ် NDIS အခါန့ၣ်လီၤ.

တၢ်တၤတၢ်သ့ၣ်တဖၣ်အံၤလၢဘၣ်တၢ်နၢ်ဟူအီၤညီနုၢ်တၢ်ထံၣ်န့ၢ်အီၤသ့ဖဲ Discover Phase Report အကတီၢ်န့ၣ်လီၤ.[[9]](#footnote-10) တၢ်ပာ်ဖျါအံၤဘၣ်တၢ်ဆီၣ်ထွဲအီၤဒီးတၢ်တူၢ်လိာ်ပာ်ဂၢၢ်ပာ်ကျၢၤအီၤခီဖျိ EAG န့ၣ်လီၤ.

တၢ်တၤတၢ်တဖၣ်တၢ်ပာ်ဖှိၣ်ထီၣ်အကရူၢ်လၢအမ့ၢ်တၢ်ဒ်လီၢ်က၀ီၤအခိၣ်သ့ၣ်န့ၣ်လီၤ‑

### လီၢ်က၀ီၤအခိၣ်သ့ၣ်၁‑တၢ်သူၣ်ထီၣ်ဆီလီၤတဖၣ်

NDIS အဖီလစံၣ်တဖၣ်,တၢ်မၤအကျိၤအကျဲတဖၣ်ဒီးသနူတဖၣ်တနဲၣ်ဖျါထီၣ်လုၢ်လၢ်တၢ်ဆဲးတၢ်လၤဒီးကျိာ်အတၢ်လိၣ်ဘၣ်လၢပှၤပာ်ဃုာ်ပာ်ဂီၢ်ခဲလၢာ်အဂီၢ်ဘၣ်.

တၢ်တၤတၢ်တဖၣ်မ့ၢ်၀ဲ‑

* အီးစတြ့လယါသးနီၢ်ခိက့ၢ်ဂီၤတလၢတပှဲၤတဆူၣ်တချ့အသနူဒီး NDIS န့ၣ်ကီခဲ၀ဲဒၣ်လၢတၢ်ကနၢ်ပၢၢ်အီၤဒီးသူအီၤန့ၣ်လီၤ.
* NDIS အသနူဒီးအကျိၤအကွာ်တဖၣ်တပာ်ပနီၣ်လုၢ်လၢ်,ထူသနူ,တၢ်နၢ်ပၢၢ်လၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့ဒီးအ၀ဲသ့ၣ်အဟံၣ်ဖိဃီဖိလၢအအိၣ်လၢ CALD အပှၤတ၀ၢအကျါန့ၣ်ဘၣ်.

### လီၢ်က၀ီၤအခိၣ်သ့ၣ် ၂ ‑ ပှၤမၤတၢ်ဖိအကံၢ်အစီ

NDIS ပှၤမၤတၢ်ဖိဒီးပှၤမၤသကိးဃုာ်တၢ်တဖၣ်တဟ့ၣ်လီၤတၢ်မၤစၢၤတဖၣ်ဒ်တၢ်တမံၤဃီအလီၢ်လီၢ်လၢအပူၤဖျဲဒီးဒုးပၣ်ဃုာ်ပၣ်ဂီၢ်တၢ်လၢလုၢ်လၢတၢ်ဆဲးတၢ်လၤခဲလၢာ်အဂီၢ်ဘၣ်.

တၢ်တၤတၢ်တဖၣ်မ့ၢ်၀ဲ‑

* CALD ပှၤပၣ်ဃုာ်ပၣ်ဂီၢ်ဒီးအ၀ဲသ့ၣ်,အပှၤလၢအဃုထၢပာ်လီၤ,ဟံၣ်ဖိဃီဖိတဖၣ်ဒီးပှၤကွၢ်ထွဲအ၀ဲသ့ၣ်တဖၣ်တအိၣ်ဒီးခွဲးယာ်လၢကမၤန့ၢ်သူ NDIS ဒီးအ၀ဲသ့ၣ်ပှၤမၤသကိးဃုာ်တၢ်အပှၤမၤတၢ်ဖိလၢအနၢ်ပၢၢ်အ၀ဲသ့ၣ်အလုၢ်လၢ်တၢ်ဆဲးတၢ်လၤအတၢ်လိၣ်ဘၣ်တဖၣ်မ့တမ့ၢ်လၢတၢ်ကဟ့ၣ်လီၤတၢ်မၤစၢၤတဖၣ်လၢအတုၤထီၣ်ထီၣ်ဘးဒီးပူၤဖျဲးဒီးအခီပညီအကျိၤအကျဲန့ၣ်ဘၣ်.

### လီၢ်က၀ီၤအကါဒိၣ် ၃‑ တၢ်ဆဲးကျိးဆဲးကျၢလၢတၢ်မၤန့ၢ်သူအဘၣ်အီၤညီ

တၢ်ဂ့ၢ်တၢ်ကျိၤလၢ NDIA နီၤဟ့ၣ်၀ဲတဖၣ်န့ၣ်တညီ၀ဲဒၣ်လၢတၢ်ကနၢ်ပၢၢ်အီၤလၢလုၢ်လၢ်တၢ်ဆဲးတၢ်လၤဒီးကျိာ်ခဲလၢာ်အဂီၢ်ဘၣ်.

တၢ်တၤတၢ်တဖၣ်မ့ၢ်၀ဲ‑

* တၢ်ဆဲးကျိးဆဲးကျၢလၢတၢ်နီၤဟ့ၣ်အီၤလၢအဘၣ်ဃးဒီး NDIS န့ၣ်အဘံဘူလီၤ. ဖဲတၢ်မ့ၢ်ကျိးထံဃာ်လၢနီၢ်တဂၤစုာ်စုာ်အကျိာ်ဒၣ်လဲာ်, တၢ်ဂ့ၢ်ပာ်ဖျါတဖၣ်တတုၤထီၣ် CALD အပှၤတ၀ၢအတၢ်လိၣ်ဘၣ်တဖၣ်ထီဘိဘၣ်.
* ကျိၤကျဲလၢတၢ်ပာ်ပနီၣ်ဖီၣ်ဃံးလၢ NDIS အပှၤမၤတၢ်ဖိဒီးပှၤမၤသကိးဃုာ်တၢ်သူအီၤလၢတၢ်ကဆဲးကျိးဆဲးကျၢတၢ်ဒီးပှၤပတံထီၣ်တၢ်တဖၣ်ဒီးပှၤပၣ်ဃုာ်ပၣ်ဂီၢ်တဖၣ်န့ၣ်တနဲၣ်ဖျါထီၣ် CALD အပှၤတ၀ၢအတၢ်လိၣ်ဘၣ်လၢတၢ်ကဘျးစဲမၤသကိးတၢ်ဒီးအီၤမ့တမ့ၢ်ကျိၤကျဲလၢအ၀ဲသ့ၣ်အဲၣ်ဒိးလၢတၢ်ကဆဲးကျိးမၤသကိးတၢ်ဒီးအ၀ဲသ့ၣ်န့ၣ်ထီဘိဘၣ်.

### လီၢ်က၀ီၤအခိၣ်သ့ၣ် ၄ ‑ ဖၠါအတၢ်ဖံးတၢ်မၤတဖၣ်

တၢ်ဆီၣ်ထွဲဒီးတၢ်မၤစၢၤလၢတုၤထီၣ် CALD အပှၤပၣ်ဃုာ်ပၣ်ဂီၢ်တဖၣ်အတၢ်လိၣ်ဘၣ်န့ၣ်တအိၣ်လၢလၢပှဲၤပှဲၤဘၣ်.

တၢ်တၤတၢ်တဖၣ်မ့ၢ်၀ဲ‑

* CALD ပှၤပာ်ဃုာ်ပၣ်ဂီၢ်တဖၣ်န့ၣ်တၢ်တဆီၣ်ထွဲအီၤလၢကထံၣ်န့ၢ်ဒီးဃုထၢတၢ်မၤစၢၤတဖၣ်ဘၣ်.
* ပှၤဟ့ၣ်တၢ်မၤစၢၤတဖၣ်တဘၣ်တၢ်ဆီၣ်ထွဲအီၤလၢကမၤဆူၣ်ထီၣ်တၢ်ဆီၣ်ထွဲဒီးတၢ်မၤစၢၤလၢအကဲတၢ်လီၤဆီလၢလုၢ်လၢ်တခါခါ,အပှဲၤတၢ်သ့ၣ်ညါခီဆၢတၢ်ဒီးလၢတၢ်ပူၤဖျဲးအပူၤဘၣ်န့ၣ်လီၤ.

### လီၢ်က၀ီၤအခိၣ်သ့ၣ် ၅ ‑ တၢ်ဂ့ၢ်တၢ်ကျိၤ

တၢ်ဂ့ၢ်တၢ်ကျိၤလၢအဘၣ်တၢ်သူအီၤခီဖျိ NDIA န့ၣ်လိၣ်တၢ်မၤဂ့ၤထီၣ်အီၤလၢတၢ်ကမၤန့ၢ်အါထီၣ်တၢ်နၢ်ပၢၢ်ဘၣ်ဃး CALD အပှၤပၣ်ဃုာ်ပၣ်ဂီၢ်တဖၣ်ဒီးတၢ်ဆီၣ်ထွဲလၢအ၀ဲသ့ၣ်လိၣ်ဘၣ်၀ဲဒၣ်န့ၣ်လီၤ.

တၢ်တၤတၢ်တဖၣ်မ့ၢ်၀ဲ‑

* ‘CALD’ အခီပညီလၢအဘၣ်တၢ်သူအီၤခီဖျိ NDIS တအိၣ်လဲၢ်လဲၢ်ကွာ်ကွာ်လၢတၢ်ကထံၣ်န့ၢ်ပှၤလၢအအိၣ်ဟဲလၢ CALD အတၢ်အိၣ်သးမူာ်မူာ်နီၢ်နီၢ်ဘၣ်န့ၣ်လီၤ. အဖီၣ်န့ၢ်လုၢ်လၢ်ဒီးကျိာ်အသကဲာ်ပ၀းအသနိအလၢအပှဲၤတန့ၢ်၀ဲဘၣ်.
* ပှၤပၣ်ဃုာ်မၤသကိးတၢ်တဖၣ်န့ၣ်တသ့ၣ်ညါလၢ NDIS အတၢ်ဂ့ၢ်တၢ်ကျိၤလၢအဘၣ်ဃးဒီး CALD ပှၤပၣ်ဃုာ်ပၣ်ဂီၢ်တဖၣ်န့ၣ်အိၣ်၀ဲဒၣ်လၢကမျၢၢ်အဂီၢ်တသ့ၣ်ညါ၀ဲဘၣ်ဒီးမ့ၢ်တၢ်ကသူတၢ်ဂ့ၢ်တၢ်ကျိၤတဖၣ်အံၤဒ်လဲၣ်န့ၣ်တသ့ၣ်ညါ၀ဲဘၣ်.

လီၢ်က၀ီၤအခိၣ်သ့ၣ်အခီၣ်ထံး ၅ ခါမၤစၢၤနဲၣ်၀ဲဒၣ်တၢ်တဲသကိးတဖၣ်ဒီးတၢ်ပာ်ဃုာ်မၤသကိးတၢ်ဃုာ်ဒီး CALD အပှၤတ၀ၢတဖၣ်ဖဲတၢ်ဒုးအိၣ်ထီၣ်အပတီၢ်အကတီၢ်န့ၣ်လီၤ.

လီၢ်က၀ီၤအခိၣ်သ့ၣ်ဃုန့ၣ်မ့ၢ် "တၢ်မၤစၢၤတုၤလီၢ်တုၤကျဲ"န့ၣ်ဘၣ်တၢ်ထၢနုာ်လီၤဃုာ်အီၤဖဲတၢ်ပာ်ဃုာ်မၤသကိးတၢ်လၢတၢ်ဒုးအိၣ်ထီၣ်အပတီၢ်န့ၣ်လီၤ.

လီၢ်က၀ီၤအကါဒိၣ်တခါအံၤန့ၣ်ဘၣ်တၢ်ထၢနုာ်လီၤအီၤလၢတၢ်ကခီဆၢကဒါက့ၤတၢ်ဟ့ၣ်ထီၣ်တၢ်ထံၣ်တၢ်ပာ်သးလၢ NDIS လိၣ်ဘၣ်လၢတၢ်ကဆီၣ်ထွဲဂ့ၤထီၣ် CALD အပှၤလၢအမၤလိဒံးတၢ်ဆူညါလၢအဘၣ်ဃးဒီး NDIS, မ့တမ့ၢ်တသ့ၣ်ညါဒံး NDIS တဖၣ်န့ၣ်လီၤ.

### လီၢ်က၀ီၤအခိၣ်သ့ၣ် ၆ ‑ တၢ်မၤစၢၤတုၤလီၢ်တုၤကျဲ

တၢ်ဆီၣ်ထွဲမၤစၢၤဒီးတၢ်မၤစၢၤတဖၣ်အိၣ်၀ဲဒၣ်လၢတၢ်ကတုၤထီၣ်ဒီးဘျးစဲပှၤလၢအအိၣ်ဟဲလၢလုၢ်လၢ်တၢ်ဆဲးတၢ်လၤ,ကျိာ်ဒီးပှၤတ၀ၢတဖၣ်ဒီး NDIS န့ၣ်အိၣ်ဒၣ်အဆံးအစှၤလီၤ.

တၢ်တၤတၢ်တဖၣ်မ့ၢ်၀ဲ‑

* ပှၤအါဒံအါဂၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သးတဖၣ်တၢ်တဟ့ၣ်အီၤဒီးတၢ်ဂ့ၢ်တၢ်ကျိၤလၢကမၤစၢၤအ၀ဲသ့ၣ်လၢကနၢ်ပၢၢ် NDIS အတၢ်ကြၢးဘၣ်တုၤထီၣ်ထီၣ်ဘးဒီးတၢ်ပတံထီၣ်တၢ်အကျိၤအကွာ်ဘၣ်န့ၣ်လီၤ. အ၀ဲသ့ၣ်လဲၤခီဖျိဘၣ်စ့ၢ်ကီးတၢ်နိးတၢ်ဘျးလၢတၢ်မၤန့ၢ်သူ၀ဲဒၣ်တၢ်ဂ့ၢ်တၢ်ကျိၤန့ၣ်လီၤ.
* ပှၤအါဒံအါဂၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်လၢအအိၣ်ဟဲလၢ CALD အတၢ်အိၣ်သးလၢညါတဖၣ်အိၣ်ဒီးတၢ်နၢ်ပၢၢ်လၢအတဒ်သိးလိာ်အသးလၢအဘၣ်ထွဲဒီးသးနီၢ်ခိက့ၢ်ဂီၤတပှဲၤတဆူၣ်တချ့ဒီးတၢ်ဆၢကတီၢ်လၢအဘၣ်လၢတၢ်ကမၤန့ၢ်တၢ်ဆီၣ်ထွဲန့ၣ်မ့ၢ်၀ဲဒၣ်အခါဖဲလဲၣ်န့ၣ်တသ့ၣ်ညါ၀ဲဘၣ်.
* တၢ်မၤန့ၢ်သူဂံၢ်ထံးတၢ်မၤစၢၤတဖၣ်(ပၣ်ဃုာ်တၢ်ဂ့ၢ်ခိၣ်တီလၢနီၢ်ကစၢ်အကျိာ်)လၢတၢ်ကဆီၣ်ထွဲ၀ဲဒၣ်ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သးလၢညါတဖၣ်လၢတၢ်ကနၢ်ပၢၢ် NDIS န့ၣ်လီၤ.

#### တၢ်တၤတၢ်လၢအတကွီၢ်လဲၢ်တဖၣ်

တၢ်တၤတၢ်လၢတၢ်ရဲၣ်လီၤဃာ်အီၤလၢလီၢ်က၀ီၤခိၣ်သ့ၣ်တခါစုာ်စုာ်န့ၣ်ဘၣ်တၢ်နဲၣ်အီၤခီဖျိတၢ်ပာ်ဖှိၣ်ဒုးကဲထီၣ်သကိးတၢ်ဖံးတၢ်မၤတဖၣ်ဒီးဖီတၢ်တဖၣ်လၢတၢ်မၤအကျဲခိၣ်သ့ၣ်အပူၤ(တၢ်ဂ့ၢ်လီၤတံၢ်အိၣ်လၢတၢ်နီၤး ၄ အပူၤလီၤ).

လၢတၢ်မၤကဲထီၣ်တၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤဒီတကတီၢ်န့ၣ်, CALD ပှၤပၣ်ဃုာ်ပၣ်ဂီၢ်တဖၣ်, အ၀ဲသ့ၣ်အဟံၣ်ဖိဃီဖိတဖၣ်ဒီးအ၀ဲသ့ၣ်အပှၤကွၢ်ထွဲကဟုကယာ်အီၤတဖၣ်စ့ၢ်ကီးတဲသကိး၀ဲဒၣ်တကွီၢ်လဲၢ်တၢ်ဂ့ၢ်တဖၣ်ဒီးတၢ်တၤတၢ်တဖၣ်လၢအ၀ဲသ့ၣ်လဲၤခီဖျိဘၣ်အီၤဃုာ်ဒီး NDIS န့ၣ်လီၤ.

တၢ်ဂ့ၢ်ကီသ့ၣ်တဖၣ်အံၤကဲတၢ်တၤတၢ်ဆူညါလၢ CALD အပှၤတ၀ၢတဖၣ်ဘၣ်လဲၤခီဖျိပာ်လံတဖၣ်န့ၣ်လီၤ. တၢ်ဂ့ၢ်လီၤတံၢ်ဘၣ်ထွဲဒီးတၢ်ဂ့ၢ်ကီတဖၣ်အံၤတၢ်ထံၣ်န့ၢ်အီၤသ့ဖဲ [လံာ်ဘၣ်ထွဲ ဂ](#_8._Appendix_C)အပူၤန့ၣ်သ့လီၤ.

## ပတၢ်မၤအကျဲခိၣ်သ့ၣ်

တၢ်မၤအကျဲခိၣ်သ့ၣ်အတၢ်ပညိၣ်မ့ၢ်တၢ်ကမၤဂ့ၤထီၣ်တၢ်အစၢလၢ CALD ပှၤပာ်ဃုာ်ပာ်ဂီၢ်တဖၣ်အဂီၢ်ခီဖျိတၢ်ဃဲၣ်လီၤဘှါလီၤ လီၢ်က၀ီၤ ခိၣ်သ့ၣ် ၆ ခါန့ၣ်လီၤ‑

1. တၢ်ဖံးတၢ်မၤအတၢ်သူၣ်ထီၣ်ဆီလီၤပာ်
2. ပှၤမၤတၢ်ဖိအတၢ်သ့တၢ်ဘၣ်
3. တၢ်ဆဲးကျိးဆဲးကျၢလၢတၢ်မၤန့ၢ်သူအီၤသ့
4. ဖၠါတဖၣ်
5. တၢ်ဂ့ၢ်ထၢဖှိၣ်
6. တၢ်ဟ့ၣ်မၤစၢၤတုၤလီၢ်တုၤကျဲ.

လီၢ်က၀ီၤ ၆ ခါအကျါတခါစုာ်စုာ်အိၣ်ဒီးဖီတၢၣ်တဖၣ်ဒီးတၢ်ဖံးတၢ်မၤတဖၣ်လီၤ.

* **ဖီတၢၣ်တဖၣ်‑**မ့ၢ်ကတီၢ်ယံာ် NDIA အတၢ်ဖံးတၢ်မၤအစၢလၢအဲၣ်ဒိးတုၤထီၣ်ထီၣ်ဘး၀ဲဒၣ်န့ၣ်လီၤ.
* **တၢ်ဖံးတၢ်မၤတဖၣ်‑** မ့ၢ်တၢ်လၢ NDIA ကမၤအီၤလၢတၢ်ကတုၤထီၣ်ဖီတၢၣ်အဂီၢ်လီၤ.

တၢ်ဖံးတၢ်မၤ ၂၈ ခါဘၣ်တၢ်မၤကဲထီၣ်အီၤဒီးကဘၣ်တၢ်မၤလၢထီၣ်ပှဲၤထီၣ်အီၤတပူၤဃီဒီးပှၤလၢအအိၣ်ဒီသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သးတဖၣ်,အ၀ဲသ့ၣ်အဟံၣ်ဖိဃီဖိတဖၣ်ဒီးပှၤကွၢ်ထွဲကဟုကယာ်တၢ်တဖၣ်, NEDA, EAG ဒီးကရၢအဒ့အဂၤအခၢၣ်စးတဖၣ်န့ၣ်လီၤ.

တၢ်မၤအကျဲခိၣ်သ့ၣ်န့ၣ်ဘၣ်တၢ်ဆီၣ်ထွဲအီၤခီဖျိ [တၢ်ဖံးတၢ်မၤအတၢ်ရဲၣ်တၢ်ကျဲၤ](https://www.ndis.gov.au/about-us/strategies/cultural-and-linguistic-diversity-strategy) လၢအလီၤဆီတခါလၢတၢ်ကနဲၣ်၀ဲဒၣ်တၢ်မၤလၢထီၣ်ပှဲၤထီၣ်,တၢ်ကွၢ်ဟုၣ်ဒီးတၢ်ပာ်ဖျါထီၣ်၀ဲဒၣ်တၢ်ဖံးတၢ်မၤတဖၣ်န့ၣ်လီၤ.

### 4.1 တၢ်သူၣ်ထီၣ်ဆီလီၤ

တၢ်သူၣ်ထီၣ်ဆီလီၤန့ၣ်ဘၣ်ဃးဒီးလုၢ်လၢ်ဒီးကျိာ်အတၢ်လိၣ်ဘၣ်တဖၣ်န့ၣ်တၢ်သူၣ်ထီၣ်ဃုာ်အီၤလၢ NDIS ဒီးအပှၤမၤသကိးဃုာ်တၢ်အသနူတဖၣ်,အဖီလစံၣ်ဒီးတၢ်မၤအကျိၤအကွာ်တဖၣ်အပူၤန့ၣ်လီၤ.

### ဖီတၢၣ် ၁

NDIA သူ၀ဲဒၣ်"လုၢ်လၢ်တၢ်ဆဲးတၢ်လၤအတၢ်ပူၤဖျဲး"ဒီး"တၢ်မၤစၢၤလၢအဖိးမံဒီးခီဆၢတၢ်လၢအဘၣ်လိာ်သးဒီးလုၢ်လၢ်တၢ်ဆဲးတၢ်လၤ"အတၢ်ကတိၤအဖျၢၣ်လၢတၢ်ထုးထီၣ်သကိးအီၤဒီးတၢ်အၢၣ်လီၤတူၢ်လိာ်သကိးအခီပညီန့ၣ်လီၤ.

#### တၢ်ဖံးတၢ်မၤတဖၣ်

1. မၤသကိးဃုာ်တၢ်ဒီး CALD သးနီၢ်ခိက့ၢ်ဂီၤတလၢတပှဲၤတဆူၣ်တချ့အပှၤတ၀ၢတဖၣ်,ပှၤမၤသကိးဃုာ်တၢ်တဖၣ်,ပှၤဟ့ၣ်လီၤတၢ်မၤစၢၤတဖၣ်ဒီး NDIS Commission လၢတၢ်ကပာ်ပနီၣ်"လုၢ်လၢ်တၢ်ဆဲးတၢ်လၤအတၢ်ပူၤဖျဲး"ဒီး"တၢ်မၤစၢၤလၢအဖိးမံဒီးခီဆၢတၢ်လၢအဘၣ်လိာ်သးဒီးလုၢ်လၢ်တၢ်ဆဲးတၢ်လၤ"တဖၣ်န့ၣ်လီၤ.

### ဖီတၢၣ် ၂

NDIS အဖီလစံၣ်တဖၣ်,တၢ်မၤအကျိၤအကွာ်တဖၣ်ဒီးသနူတဖၣ်ပျဲတၢ်မၤန့ၢ်သူ NDIS လၢအတုၤသိးထဲသိးလၢ ဒီးတၢ်သူ၀ဲဒၣ်တၢ်ရဲၣ်တၢ်ကျဲၤတဖၣ်လၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအဟဲလၢ CALD အကျါန့ၣ်လီၤ.

#### တၢ်ဖံးတၢ်မၤတဖၣ်

1. ကွၢ်သမံသမိးက့ၤဒီးမၤသီထီၣ်က့ၤ NDIS တၢ်ဒုးလဲၤတရံးတၢ်မၤအတၢ်နဲၣ်ကျဲတဖၣ်လၢတၢ်ကမၤလီၤတံၢ်တၢ်သ့ၣ်တဖၣ်အံၤဒုးပာ်ဃုာ်ပာ်ဂီၢ်တၢ်,လုၢ်လၢ်တၢ်ဆဲးတၢ်လၤတကပၤပူၤဖျဲးဒီးပာ်ပနီၣ်လုၢ်လၢ်တၢ်ဆဲးတၢ်လၤဒီးကျိာ်အတၢ်လိၣ်ဘၣ်တဖၣ်လၢအအိၣ်ဒီးပှၤပာ်ဃုာ်ပာ်ဂီၢ်တဖၣ်(ဒိးသန့ၤထီၣ်လၢတၢ်ဖံးတၢ်မၤ၁အစၢလၢအအိၣ်ထီၣ်တဖၣ်)န့ၣ်လီၤ.
2. မၤဒိၣ်ထီၣ်ထီထီၣ်ဒီးဟ့ၣ်တၢ်နဲၣ်ကျဲဆူပှၤရဲၣ်ကျဲၤတၢ်တဖၣ်ဒ်သိးကမၤဂ့ၤထီၣ်အ၀ဲသ့ၣ်အတၢ်နၢ်ပၢၢ်ဘၣ်ထွဲဒီးတၢ်ဆီၣ်ထွဲလၢတၢ်လိၣ်ဘၣ်အီၤခီဖျိ CALD အပှၤပာ်ဃုာ်ပာ်ဂီၢ်တဖၣ်န့ၣ်လီၤ. တၢ်အံၤကြၢးပၣ်ဃုာ်
3. တၢ်ဆီၣ်ထွဲလၢ CALD ပှၤပၣ်ဃုာ်ပၣ်ဂီၢ်လၢအအိၣ်ဒီးတၢ်ရဲၣ်တၢ်ကျဲၤအတၢ်မၤလၢထီၣ်ပှဲၤထီၣ်အဂီၢ်ဖဲကျိာ်မ့တမ့ၢ်လုၢ်လၢ်တၢ်ဆဲးတၢ်လၤကဲတၢ်နိးတၢ်ဘျးတခါအခါ
4. ကျိာ်အဂံၢ်ထံးအိၣ်တအိၣ်၀ဲဒၣ်လၢ CALD ပှၤပၣ်ဃုာ်ပၣ်ဂီၢ်တဖၣ်အဂီၢ်
5. တၢ်ဟ့ၣ်ကျိၣ်စ့တၢ်မၤစၢၤလၢ CALD အပှၤပာ်ဃုာ်ပာ်ဂီၢ်တဖၣ်အပှၤဂ့ၢ်၀ီဒီးပှၤတ၀ၢတၢ်ပာ်ဃုာ်ပာ်ဂီၢ်အဒိၣ်ထီၣ်အါထီၣ်အဂီၢ်
6. တၢ်သူအါထီၣ်တၢ်ဆဲးကျိးဆဲးကျၢအကျိၤအကွာ်တဖၣ်လၢလုၢ်လၢ်တကပၤမ့ၢ်ဂ့ၤ,ကျိာ်တကပၤမ့ၢ်ဂ့ၤမၤန့ၢ်သူ၀ဲဒၣ်သ့န့ၢ်ညီညီန့ၣ်လီၤ.
7. တၢ်နဲၣ်ကျဲလၢတၢ်ထုးထီၣ်ရၤလီၤဒီးတၢ်မၤအိၣ်ထီၣ်အီၤလၢအမၤစၢၤ NDIS အပှၤမၤတၢ်ဖိဒီးပှၤမၤသကိးဃုာ်တၢ်တဖၣ်ဆီၣ်ထွဲပှၤဘၣ်ကီဘၣ်ခဲဒီးပှၤဟဲတုၤနုာ်လီၤသီထံကီၢ်တဖၣ်ခီဖျိ NDIS အလံာ်ပတံထီၣ်အကျိၤအကွာ်လၢအဖိးမံဒီးလုၢ်လၢ်တၢ်ဆဲးတၢ်လၤဒီးအဆၢကတီၢ်ဘၣ်ဘၣ်န့ၣ်ဂ့ၤထီၣ်လီၤ.
8. မၤသကိးတၢ်ဒီးပဒိၣ်အကရၢတဖၣ်လၢတၢ်ကဆီၣ်ထွဲဂ့ၤထီၣ်ပှၤဘၣ်ကီဘၣ်ခဲဒီးပှၤဟဲတုၤနုာ်လီၤသီထံကီၢ်ကမၤန့ၢ်သူ NDIS အဂီၢ်လီၤ. တၢ်အံၤဘၣ်သ့ၣ်သ့ၣ်ကပၣ်ဃုာ်တၢ်သူတၢ်ဂ့ၢ်တၢ်ကျိၤလၢတၢ်အိၣ်ဆူၣ်အိၣ်ချ့အတၢ်သမံသမိးမၤကွၢ်ဒီးတၢ်ဆီၣ်ထွဲတၢ်အလံာ်အလဲၢ်တဖၣ်ဘၣ်တၢ်မၤပှဲၤအီၤတချုးတၢ်ဟဲတုၤလၢကမၤစၢၤနဲၣ်ဖျါပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်တုၤလီၤတီၤလီၤအါထီၣ်န့ၣ်လီၤ.

### ဖီတၢၣ် ၃

NDIS အတၢ်ဆဲးကျိးဆဲးကျၢဒီး CALD အပှၤတ၀ၢဒီးပှၤပာ်ဃုာ်ပာ်ဂီၢ်တဖၣ်လၢအဖိးမံဒီးလုၢ်လၢ်တၢ်ဆဲးတၢ်လၤ,တုၤလီၤတီၤလီၤဒီးတၢ်မၤအကျိၤအကျဲအိၣ်ဖျါဆှံဆှံဒီးဟ့ၣ်သဆၣ်ထီၣ်တၢ်နာ်န့ၣ်လီၤ.

#### တၢ်ဖံးတၢ်မၤတဖၣ်

1. မၤသကိးတၢ်ဒီး NDIS အခီၣ်မံးရှၢၣ်လၢတၢ်ကမၤကဲထီၣ်ဒီးမၤလၢထီၣ်ပှဲၤထီၣ်တၢ်မၤအကျိၤအကျဲဒီးတၢ်နဲၣ်ကျဲတဖၣ်န့ၣ်လီၤ. တၢ်သ့ၣ်တဖၣ်အံၤကမၤစၢၤပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်လၢ CALD အကျါဟ့ၣ်ထီၣ်တၢ်ထံၣ်တၢ်ပာ်သးဒီးဆှိးထီၣ် NDIS အတၢ်ဆၢတဲာ်တဖၣ်လၢလုၢ်လၢ်တၢ်ဆဲးတၢ်လၤတကပၤပူၤဖျဲးဒီးမၤန့ၢ်သူအီၤသ့အကျိၤအကျဲအပူၤန့ၣ်လီၤ.

### 4.2 ပှၤမၤတၢ်ဖိအတၢ်သ့တၢ်ဘၣ်

ပှၤမၤတၢ်ဖိအတၢ်သ့တၢ်ဘၣ်န့ၣ်ဘၣ်ဃးဒီး NDIS အပှၤမၤတၢ်ဖိဒီးပှၤမၤသကိးဃုာ်တၢ်အိၣ်ဒီးတၢ်နၢ်ပၢၢ်ဒီးတၢ်သ့တၢ်ဘၣ်လၢတၢ်ကဟ့ၣ်လုၢ်လၢ်တၢ်ဆဲးတၢ်လၤတကပၤပူၤဖျဲးဒီးတၢ်မၤစၢၤလၢအခီဆၢတၢ်လိၣ်ဘၣ်လၢအအိၣ်ဒီးပှၤပာ်ဃုာ်ပာ်ဂိၢ်ဒီးအ၀ဲသ့ၣ်အဟံၣ်ဖိဃီဖိတဖၣ်န့ၣ်လီၤ.

### ဖီတၢၣ် ၄

NDIS အပှၤမၤတၢ်ဖိဒီးပှၤမၤသကိးဃုာ်တၢ်နၢ်ပၢၢ်ဒီးခီဆၢတၢ်ဆူလုၢ်လၢ်တၢ်ဆဲးတၢ်လၤဒီးကျိာ်အတၢ်လိၣ်ဘၣ်တဖၣ်လၢအအိၣ်ဒီးပှၤပာ်ဃုာ်ပာ်ဂီၢ်တဖၣ်ဒီးမ့ၢ်တၢ်လိၣ်ဘၣ်သ့ၣ်တဖၣ်အံၤဘၣ်တဘၣ်ကဘၣ်ဒိအ၀ဲသ့ၣ်အသးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်ဆီၣ်ထွဲတဖၣ်ဒ်လဲၣ်န့ၣ်လီၤ.

#### တၢ်ဖံးတၢ်မၤတဖၣ်

1. မၤသကိးတၢ်ဒီး CALD အပှၤတ၀ၢတဖၣ်,ပဒိၣ်တၢ်ကရၢကရိတဖၣ်(ပာ်ဃုာ် NDIS အခီၣ်မံးရှၢၣ်)ဒီးတၢ်ကရၢကရိလၢတမ့ၢ်ပဒိၣ်တဖၣ်ဒ်သိးကဟ့ၣ်လီၤတၢ်ကူၣ်ဘၣ်ကူၣ်သ့အတၢ်ရဲၣ်တၢ်ကျဲၤဆူညါဆူ NDIS အပှၤမၤတၢ်ဖိဒီးပှၤမၤသကိးဃုာ်တၢ်တဖၣ်န့ၣ်လီၤ. တၢ်ရဲၣ်တၢ်ကျဲၤအံၤကမၤတၢ်လၢတၢ်ကမၤဂ့ၤထီၣ်လုၢ်လၢ်တၢ်ဆဲးတၢ်လၤဒီးကျိာ်အတၢ်သ့ၣ်ညါနၢ်ပၢၢ်(ပာ်ဃုာ်ပှၤနၢ်တအၢ,နၢ်တအၢတထံၣ်တၢ်ဒီးတၢ်နၣ်ဟူအတၢ်ကီတၢ်ခဲတဖၣ်) ဒီးတၢ်သ့တၢ်ဘၣ်လၢတၢ်ကဟ့ၣ်တၢ်ရ့လိာ်မၤ"ၢ်ဒီးပှၤလၢအအိၣ်ဟဲလၢ CALD အတၢ်အိၣ်သးလၢပှဲၤတၢ်ပူၤဖျဲး,တုၤလီၤတီၤလီၤဒီးဖိးမံ၀ဲဒၣ်အဂီၢ်န့ၣ်လီၤ.
2. တၢ်ဆီၣ်ထွဲတၢ်ဖံးတၢ်မၤအခွဲးအယာ်တဖၣ်လၢပှၤလၢအအိၣ်ဟဲလၢCALD အကျါ (ပာ်ဃုာ်ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့) လၢအအိၣ်လၢ NDIA လၢတၢ်ကမၤဂ့ၤထီၣ်တၢ်ကဲခၢၣ်စးလၢအပတီၢ်ခဲလၢာ်အပူၤန့ၣ်လီၤ.

### ဖီတၢၣ် ၅

NDIS အပှၤမၤတၢ်ဖိဒီးပှၤမၤသကိးဃုာ်တၢ်တဖၣ်သူ၀ဲဒၣ်လုၢ်လၢ်ထူသနူအတၢ်ဆဲးတၢ်လၤအတၢ်ပူၤဖျဲးဒီးတၢ်သ့ၣ်ညါတၢ်ပျံၤတီၢ်တၢ်ဆါအတၢ်မၤအကျိၤအကျဲလၢအပၣ်ဃုာ်မၤသကိးတၢ်ခဲလၢာ်အပူၤလီၤ.

#### တၢ်ဖံးတၢ်မၤတဖၣ်

1. မၤသကိးဃုာ်တၢ်ဒီး CALD အပှၤတ၀ၢ,ပဒိၣ်အတၢ်ကရၢကရိတဖၣ်(ပၣ်ဃုာ် NDIS အခီၣ်မံးရှၢၣ်) ဒီးတမ့ၢ်ပဒိၣ်အတၢ်ကရၢကရိတဖၣ်လၢတၢ်ကသူၣ်ထီၣ်တၢ်ကူၣ်ဘၣ်ကူၣ်သ့ဒီးတၢ်သိၣ်လိနဲၣ်လိလၢလုၢ်လၢ်ထူသနူအတၢ်ဆဲးတၢ်လၤ,တၢ်ထီဒါတၢ်ကွၢ်တလီၤကလုာ်ဒူၣ်အဖီခိၣ်ဒီးတၢ်သ့ၣ်ညါတၢ်ပျံၤတီၢ်တၢ်ဆါအတၢ်မၤအကျိၤအကွာ်တဖၣ်လၢ NDIA တၢ်သိၣ်လိအတရဲၣ်ကျဲၤတခါအပူၤလီၤ.
2. မၤဒိၣ်ထီၣ်ဒီးဟ့ၣ်လီၤတၢ်သိၣ်လိနဲၣ်လိဒီးလံၥ်လဲၢ်တၢ်ကွဲးကဲဘျုးတဖၣ်ဆူ NDIS အပှၤမၤတၢ်ဖိဒီးပှၤမၤသကိးဃုာ်တၢ်လၢတၢ်သူ၀ဲဒၣ်ပှၤကတိၤကျိးထံတၢ်ဒီးကျိာ်အဂၤတၢ်ဆီၣ်ထွဲတဖၣ်လၢတၢ်ကမၤဂ့ၤထီၣ်ပှၤကညီလၢအအိၣ်သးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အတၢ်အိၣ်သးလၢညါတဖၣ်ဖဲရ့လိာ်မၤတၢ်ဒီး NDIS အခါန့ၣ်လီၤ.
3. ဒုးအိၣ်ထီၣ်တၢ်ဒုးပၣ်ဃုာ်ပၣ်ဂီၢ် CALD အတၢ်ရဲၣ်လီၤကျဲၤလီၤဒီးတၢ်ရဲၣ်တၢ်ကျဲၤလၢတၢ်ကဆဲးလဲၤဆူညါလၢတၢ်ကဒုးဒိၣ်ထီၣ်ဒီးဒုးဂုာ်ထီၣ်ပသီထီၣ်လုၢ်လၢ်တၢ်ဆဲးတၢ်လၤလၢအပူၤဖျဲးဒီးတၢ်ဖံးတၢ်မၤအလီၢ်လၢအဒုးပာ်ဃုာ်ပာ်ဂီၢ်တၢ်လၢ NDIS အပှၤမၤတၢ်ဖိအဂီၢ်န့ၣ်လီၤ.
4. မၤကဲထီၣ်ပှၤတ၀ၢအတၢ်မၤအကျိၤအကွာ်လၢအမ့ၢ်တၢ်နီၤဟ့ၣ်တၢ်မၤလိမၤဒိးလၢတၢ်ကမၤစၢၤပှၤမၤတၢ်ဖိလၢကမၤဂ့ၤထီၣ်အ၀ဲသ့ၣ်အတၢ်သ့တၢ်ဘၣ်တဖၣ်မ့ၢ်ဒ်သိးအ၀ဲသ့ၣ်ဆီၣ်ထွဲပှၤလၢအနၢ်တအၢ,နၢ်တအၢတထံၣ်တၢ်ဒီးတၢ်အိၣ်ဒီးတၢ်တနၢ်ဟူတၢ်အတၢ်ဂ့ၢ်ကီအပှၤတ၀ၢဂ့ၤန့ၢ်အလီၢ်ကသ့အဂီၢ်န့ၣ်လီၤ. ကရူၢ်တခါအံၤပၣ်ဃုာ် NDIS ပှၤမၤတၢ်ဖိဒီးပှၤမၤသကိးဃုာ်တၢ်တဖၣ်လၢအအိၣ်ဒီးတၢ်သ့တၢ်ဘၣ်လၢတၢ်ကသူ၀ဲဒၣ် Auslan န့ၣ်လီၤ. ပကဟ့ၣ်သဆၣ်ထီၣ်တၢ်မၤန့ၢ်သူတၢ်အခွဲးအယာ်ခီဖျိတၢ်နဲၣ်ကျဲတဖၣ်,တၢ်မၤအကျိၤအကွာ်တဖၣ်ဒီးတၢ်ဆီၣ်ထွဲလၢတၢ်ပာ်ဃုာ်မၤသကိးတၢ်အခွဲးအယာ်တဖၣ်အဂီၢ်န့ၣ်လီၤ.

### 4.3 တၢ်ဆဲးကျိးဆဲးကျၢလၢတၢ်မၤန့ၢ်သူအီၤသ့တဖၣ်

တၢ်ဆဲးကျိးဆဲးကျၢလၢတၢ်မၤန့ၢ်သူအီၤသ့တဖၣ်န့ၣ်ဘၣ်ဃးဒီး NDIS အတၢ်နီၤဟ့ၣ်တၢ်ဂ့ၢ်တၢ်ကျိၤလၢကျိၤကျဲလၢအတုၤထီၣ်လုၢ်လၢ်တၢ်ဆဲးတၢ်လၤဒီးတၢ်ဆဲးကျိးဆဲးကျၢအတၢ်လိၣ်ဘၣ်လၢအအိၣ်ဒီး CALD အပှၤပၣ်ဃုၥ်ပၣ်ဂီၢ်တဖၣ်,အ၀ဲသ့ၣ်အဟံၣ်ဖိဃီဖိဒီးအ၀ဲသ့ၣ်အပှၤကွၢ်ထွဲကဟုကယာ်အီၤတဖၣ်န့ၣ်လီၤ.

### ဖီတၢၣ် ၆

တၢ်ဆဲးကျိးဆဲးကျၢအကျိၤအကျဲလၢအတုၤလီၤတီၤလီၤလၢ CALD အပှၤတ၀ၢတဖၣ်ဒီးပှၤပၣ်ဃုာ်ပၣ်ဂီၢ်တဖၣ်တၢ်ထံၣ်န့ၢ်အီၤဒီးဘၣ်တၢ်သူအီၤခီဖျိ NDIS န့ၣ်လီၤ.

#### တၢ်ဖံးတၢ်မၤတဖၣ်

1. မၤသကိးတၢ်ဒီး CALD အပှၤတ၀ၢတဖၣ်, NDIS အခီၣ်မံးရှၢၣ်ဒီးကရၢအဒ့လၢတၢ်ကမၤကဲထီၣ်ဒီးမၤလၢထီၣ်ပှဲၤထီၣ်တၢ်နဲၣ်ကျဲလၢအဘၣ်ထွဲဒီးမ့ၢ်တၢ်ကဆဲးကျိးဆဲးကျၢဒီးပၣ်ဃုာ်မၤသကိးတၢ်ဒီးပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်လၢ CALD အတၢ်အိၣ်သးတုၤလီၤတီၤလီၤဒ်လဲၣ်န့ၣ်လီၤ. တၢ်အံၤပာ်ဃုာ်တၢ်ဂ့ၢ်တၢ်ကျိၤလၢနကျိာ်ဒီးခီဖျိကျိၤကျဲလၢတဒ်သိးလိာ်အသးတဖၣ်,အဒိဒ်တၢ်ဂီၤမူ,တၢ်ကလုၢ်ဒီးတၢ်စဲးကျံးထုးထီၣ်န့ၣ်လီၤ.
2. ကွၢ်သမံသမိးက့ၤဒီးမၤသီထီၣ် NDIS အပှာ်ယဲၤသန့, myplace portal, My NDIS အလံာ်ပတံထီၣ်, ပှၤဃုပှၤဟ့ၣ်လီၤတၢ်မၤစၢၤအပီးအလီ, myplace ပှၤဟ့ၣ်လီၤတၢ်မၤစၢၤအတၢ်နုာ်လီၤအကျဲစၢၤဒီး National Contact Centre (ထံကီၢ်တၢ်ဆဲးကျိးအလီၢ်ခၢၣ်သး)လၢတၢ်ကမၤဂ့ၤထီၣ်တၢ်မၤန့ၢ်သူတၢ်ဒီးတၢ်ကွၢ်ဃုတၢ်လၢ CALD အပှၤတ၀ၢဒီးပှၤပာ်ဃုာ်ပာ်ဂီၢ်တဖၣ်အဂီၢ်လီၤ. တၢ်အံၤပၣ်ဃုာ်တၢ်သူတၢ်ဂ့ၢ်တၢ်ကျိၤလၢကစၢ်အကျိာ်ဒၣ်၀ဲဒီးတၢ်မၤန့ၢ်သူတၢ်မၤစၢၤဖဲတၢ်သူနီၢ်ကစၢ်အကျိာ်အတၢ်ဂ့ၢ်တၢ်ကျိၤလၢအတအိၣ်ဘၣ်တဖၣ်န့ၣ်လီၤ.
3. ဃုာ်ဒီးတၢ်မၤသကိးတၢ်ဒီး CALD အပှၤတ၀ၢတဖၣ်, NDIS အခီၣ်မံးရှၢၣ် ဒီးကရၢအဒ့ကမၤဒိၣ်ထီၣ်,ထုးထီၣ်ရၤလီၤဒီးမၤလၢထီၣ်ပှဲၤထီၣ်ကျိာ်အတၢ်နဲၣ်ကျဲတဖၣ်န့ၣ်လီၤ. တၢ်နဲၣ်ကျဲတဖၣ်ကြၢးရဲၣ်လီၤတၢ်ဂ့ၢ်တၢ်ကျိၤအကျိာ်ဖဲလဲၣ်တခါလၢအဘၣ်ဃးဒီး NDIS န့ၣ်တၢ်ကြၢးကျိးထံအီၤ,မ့ၢ်ဒ်သိးကတုၤထီၣ် CALD အပှၤတ၀ၢဒီးပှၤပၣ်ဃုာ်ပၣ်ဂီၢ်အတၢ်လိၣ်ဘၣ်တဖၣ်အဂီၢ်န့ၣ်လီၤ.

### ဖီတၢၣ် ၇

CALD အပှၤတ၀ၢတဖၣ်ဒီးပှၤဟ့ၣ်တၢ်တဖၣ်ဘၣ်တၢ်ဒုးသ့ၣ်ညါအ၀ဲသ့ၣ်ဒီးမၤန့ၢ်သူ၀ဲဒၣ်,တၢ်ကျိးထံအတၢ်မၤစၢၤတဖၣ်ဒီးအတၢ်လဲၤခီဖျိဃုာ်ဒီးအ၀ဲသ့ၣ်အတၢ်မၤစၢၤန့ၣ်ဂ့ၤထီၣ်၀ဲဒၣ်လီၤ.

#### တၢ်ဖံးတၢ်မၤတဖၣ်

1. မၤဒိၣ်ထီၣ်ဒီးထုးထီၣ်ရၤလီၤ တၢ်ကတိၤဘၣ်ထွဲလီၤလီၤဆီဆီဒီး NDIS တဖၣ်အခီပညီဆှံဆှံလၢအကစၢ်အကျိာ်လၢတၢ်ကဆီၣ်ထွဲ CALD ပှၤပၣ်ဃုာ်ပၣ်ဂီၢ်တဖၣ်,ပှၤဟ့ၣ်တၢ်တဖၣ်ဒီးတၢ်ကျိးထံဒီးတၢ်ကတိၤကျိးထံအတၢ်မၤစၢၤ (TIS) ဒ်သိးကနၢ်ပၢၢ်ဒီးဆဲးကျိးဆဲးကျၢတၢ်ကတိၤအဖျၢၣ်ဘၣ်ထွဲလီၤလီၤဆီဆီဒီး NDIS ဂ့ၤန့ၢ်အလီၢ်ကသ့အဂီၢ်န့ၣ်လီၤ.
2. မၤဒိၣ်ထီၣ်ဒီးဆဲးကျိးဆဲးကျၢတၢ်ဂ့ၢ်တၢ်ကျိၤလၢတၢ်မၤန့ၢ်သူအီၤသ့ဆူ CALD အပှၤတ၀ၢတဖၣ်, CALD ပှၤပၣ်ဃုာ်ပၣ်ဂီၢ်တဖၣ်ဒီးပှၤဟ့ၣ်တၢ်တဖၣ်လၢအဘၣ်ဃးဒီးမ့ၢ်တၢ်ကမၤန့ၢ်သူဒီးသူ၀ဲဒၣ် TIS ဒီးပှၤကတိၤကျိးထံတၢ်လၢအဂၤဖဲ TIS အပှၤကတိၤကျိးထံတၢ်တဖၣ်မ့ၢ်တအိၣ်ဘၣ်အခါန့ၣ်လီၤ.
3. ကွၢ်သမံသမိးကဒါဒီးမၤသီထီၣ်က့ၤတၢ်မၤအကျိၤအကျဲလၢ NDIS အတၢ်အိၣ်ဖှိၣ်တဖၣ်လၢအအိၣ်ဒီးပှၤကတိၤကျိးထံတၢ်တဖၣ် (ပာ်ဃုာ်Auslan) လၢတၢ်ကမၤဂ့ၤထီၣ်တၢ်ဆဲးကျိးဆဲးကျၢအကျိၤအကွာ်တဖၣ်,ပၣ်ဃုာ်တၢ်ဃုထၢတဖၣ်လၢကတီၢ်ယံာ်တၢ်အိၣ်ဖှိၣ်တဖၣ်,ပှၤကတိၤကျိးထံတၢ်လၢတၢ်အဲၣ်ဒိးဘၣ်သးမ့တမ့ၢ်တၢ်လိၣ်ဘၣ်အီၤ,တၢ်ဟဲကတိၤကျိးထံတၢ်လၢနီၢ်ကစၢ်အတၢ်မၤစၢၤတဖၣ်န့ၣ်လီၤ.

### 4.4 ဖၠါတၢ်မၤတဖၣ်

ဖၠါအတၢ်မၤတဖၣ်န့ၣ်ဘၣ်ဃးဒီးတၢ်မၤဂ့ၤထီၣ်တၢ်အိၣ်၀ဲဒၣ်ဒီးတၢ်ဟ့ၣ်လီၤ၀ဲဒၣ်NDISအတၢ်မၤစၢၤလၢအဖိးမံဒီးလုၢ်လၢ်တၢ်ဆဲးတၢ်လၤဒီးကျိာ်န့ၣ်လီၤ. တၢ်အံၤပၣ်ဃုာ်တၢ်ဟ့ၣ်၀ဲဒၣ်တၢ်ဆီၣ်ထွဲဆူ CALD အပှၤပာ်ဃုာ်ပာ်ဂီၢ်လၢအဂ့ၤန့ၢ်အလီၢၠလၢတၢ်ကဃုထံၣ်န့ၢ်ပှၤဟ့ၣ်တၢ်လၢအဟ့ၣ်လုၢ်လၢ်တၢ်ဆဲးတၢ်လၤတကပၤပူၤဖျဲးဒီးတၢ်မၤစၢၤအတၢ်ဖံးတၢ်မၤဖိးမံ၀ဲဒၣ်န့ၣ်လီၤ.

### ဖီတၢၣ် ၈

တၢ်ဂ့ၢ်တၢ်ကျိၤဘၣ်ဃးတၢ်သူ၀ဲဒၣ် NDIS ဒီးတၢ်မၤန့ၢ်သူတၢ်မၤစၢၤအဖိးမံဒီးလုၢ်လၢ်တၢ်ဆဲးတၢ်လၤတကပၤပူၤဖျဲးန့ၣ်တၢ်ဆဲးကျိးဆဲးကျၢအီၤဆူ CALD အပှၤတ၀ၢဒီးပှၤပၣ်ဃုာ်ပၣ်ဂီၢ်တုၤလီၤတီၤလီၤကတၢၢ်န့ၣ်လီၤ.

#### တၢ်ဖံးတၢ်မၤတဖၣ်

1. မၤသကိးဃုာ်တၢ်ဒီး NDIS ခီၣ်မံးရှၢၣ်လၢတၢ်ကမၤဒိၣ်ထီၣ်ဒီးနီၤဟ့ၣ်တၢ်ဂ့ၢ်တၢ်ကျိၤဃုာ်ဒီး NDIS အပှၤဟ့ၣ်လီၤတၢ်မၤစၢၤတဖၣ်န့ၣ်လီၤ. ပာ်ဖှိၣ်မၤသကိးတၢ်ဒီးပှၤဟ့ၣ်လီၤတၢ်မၤစၢၤတဖၣ်လၢတၢ်ကမၤအါထီၣ်အ၀ဲသ့ၣ်အတၢ်နၢ်ပၢၢ်ဘၣ်ထွဲဒီးအ၀ဲသ့ၣ်အလီၢ်က၀ီၤပှၤတ၀ၢန့ၣ်လီၤ. ရှဲပၠးတၢ်မုၢ်လၢ်ကွၢ်စိလၢအ၀ဲသ့ၣ်အဂီၢ်လၢတၢ်ကဟ့ၣ်လီၤတၢ်ဆီၣ်ထွဲဒီးတၢ်မၤစၢၤဆူ CALD အပှၤတ၀ၢတဖၣ်အဂီၢ်လၢအဖိးမံကတၢၢ်ဒီးလုၢ်လၢ်တၢ်ဆဲးတၢ်လၤတကပၤပူၤဖျဲးန့ၣ်လီၤ.
2. မၤသကိးဃုာ်တၢ်ဒီး NDIS ခီၣ်မံးရှၢၣ်လၢတၢ်ကမၤဒိၣ်ထီၣ်ဖၠါတၢ်ဂ့ၢ်အတၢ်လီၤကရၢကရိတၢ်ဒီးဆူညါတၢ်ဆဲးကျိးဆဲးကျၢလၢတၢ်ကမၤအါထီၣ်တၢ်သ့ၣ်ညါဘၣ်ဃးတၢ်ဃုထၢဒီးတၢ်ဖီၣ်ဂၢၢ်တၢ်အိၣ်သးအစိကမီၤတဖၣ်န့ၣ်လီၤ. တၢ်အံၤပၣ်ဃုာ်မ့ၢ် CALD ပၣ်ဃုာ်ပၣ်ဂီၢ်လၢတၢ်ကဃုထၢပှၤဟ့ၣ်လီၤတၢ်မၤစၢၤတဖၣ်,ဆီတလဲပှၤဟ့ၣ်လီၤတၢ်မၤစၢၤတဖၣ်, သူၣ်ထီၣ်တၢ်ဒီသဒၢဒီးတီၣ်ထီၣ်တၢ်ကဒူးကဒ့ၣ်တဖၣ်ဒ်လဲၣ်န့ၣ်လီၤ.
3. ပာ်ဖှိၣ်မၤသကိးဃုာ်တၢ်ဒီး NDIS ခီၣ်မံးရှၢၣ်လၢတၢ်ကမၤဒိၣ်ထီၣ်တၢ်မၤအတီၤပတီၢ်အဖုၣ်ကတၢၢ်တဖၣ်လၢပှၤဟ့ၣ်လီၤတၢ်မၤစၢၤတဖၣ်ကဘၣ်လူၤပိာ်မၤထွဲ,ဒ်န့ၣ်အသိးတၢ်ထိၣ်ဒွးလၢအကံၢ်အစီအိၣ်လၢအရဲၣ်လီၤတၢ်မၤစၢၤလၢအဖိးမံလၢလုၢ်လၢ်တၢ်ဆဲးတၢ်လၤအဂီၢ်မ့ၢ်တၢ်မနုၤလဲၣ်န့ၣ်လီၤ. တၢ်မၤအတီၤပတီၢ်တဖၣ်ဒီးကံၢ်စီအတၢ်ထိၣ်တၢ်ဒွးတဖၣ်န့ၣ်တၢ်ဆဲးကျိးဆဲးကျၢအီၤရှဲရှဲဖိဆူ CALD ပှၤပာ်ဃုာ်ပာ်ဂီၢ်ဒီးပှၤဟ့ၣ်တၢ်တဖၣ်အအိၣ်န့ၣ်လီၤ.

### ဖီတၢၣ် ၉

NDIS ပှၤဟ့ၣ်လီၤတၢ်မၤစၢၤတဖၣ်ဟ့ၣ်၀ဲဒၣ်ကံၢ်စီအတၢ်မၤစၢၤတဖၣ်လၢအဖိးမံဒီးလုၢ်လၢ်တၢ်ဆဲးတၢ်လၤ,အခီဆၢတၢ်ဃ့ထီၣ်ဒီးမၤတၢ်ပှဲၤတၢ်ပူၤဖျဲးန့ၣ်အါထီၣ်လီၤ.

#### တၢ်ဖံးတၢ်မၤတဖၣ်

1. ထံၣ်သ့ၣ်ညါတၢ်တၤတၢ်ဒီးတၢ်နိးတၢ်ဘျးလၢ CALD အပှၤတ၀ၢတၢ်ကရၢကရိတဖၣ်ဘၣ်ကွၢ်ဆၢၣ်မဲာ်၀ဲဒၣ်လၢအတၢ်ဟ့ၣ်လီၤသးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်ဆီၣ်ထွဲ(ပၣ်ဃုာ်တၢ်ဆီၣ်ထွဲအတၢ်ရဲၣ်ကျဲၤပၢဆှၢဒီးတၢ်ကွၢ်ထွဲလိၤလိၤန့ၣ်လီၤ). မၤသကိးဃုာ်တၢ်ဒီးပဒိၣ်အကရၢတဖၣ်ဒီးကရၢအဒ့လၢတၢ်ကဃဲၣ်လီၤဘှါလီၤတၢ်နိးတၢ်ဘျးသ့ၣ်တဖၣ်အံၤန့ၣ်လီၤ.
2. မၤသကိးဃုာ်တၢ်ဒီးပဒိၣ်အတၢ်ကရၢကရိတဖၣ်ဒီးပှၤပာ်ဃုာ်မၤသကိးတၢ်လၢအဂၤလၢမ့ၢ်တၢ်ကမၤအါထီၣ်ပှၤကတိၤကျိးထံတၢ်လၢအအိၣ်ဒီးတၢ်စဲပနီၣ်လၢအဟဲခီဖျိ National Accreditation Authority for Translators and Interpreters (NAATI) (ထံကီၢ်ပှၤဟ့ၣ်တၢ်စဲပနီၣ်ဆူပှၤကျိးထံတၢ်ဒီးပှၤကတိၤကျိးထံတၢ်တဖၣ်)ပှၤလၢအနၢ်ပၢၢ် NDIS ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့အခွဲးအယာ်တဖၣ်အနီၢ်ဂံၢ်ဒ်လဲၣ်န့ၣ်လီၤ.

### 4.5 တၢ်ဂ့ၢ်တၢ်ကျိၤထၢဖှိၣ်

တၢ်ဂ့ၢ်တၢ်ကျိၤထၢဖှိၣ်န့ၣ်ဘၣ်ဃးဒီး NDIA အတၢ်ထၢဖှိၣ်ဒီးသူ၀ဲဒၣ်တၢ်ဂ့ၢ်တၢ်ကျိၤထၢဖှိၣ်လၢတၢ်ကသ့ၣ်ညါနၢ်ပၢၢ်ဂ့ၤထီၣ် CALD အပှၤပၣ်ဃုာ်ပၣ်ဂီၢ်တဖၣ်ဒီးအ၀ဲသ့ၣ်အတၢ်လိၣ်ဘၣ်တဖၣ်,မၤဂ့ၤထီၣ်တၢ်မၤစၢၤအတၢ်ဖံးတၢ်မၤတဖၣ်ဒီးနၢ်ပၢၢ် NDIS အတၢ်ဒိဘၣ်မၤဟူးအီၤန့ၣ်လီၤ.

### ဖီတၢၣ် ၁၀

NDIA သူ၀ဲဒၣ် ‘CALD’ အခီပညီလၢတၢ်မၤကဲထီၣ်သကိးအီၤဒီးအၢၣ်လီၤတူၢ်လိာ်သကိးအီၤ လၢအဆီၣ်ထွဲတၢ်ပာ်ဖှိၣ်မၤသကိးတၢ်လၢအဘၣ်ဒီးတၢ်ဂ့ၢ်ထၢဖှိၣ်လၢအကဲဘျုးတဖၣ်န့ၣ်လီၤ.

#### တၢ်ဖံးတၢ်မၤတဖၣ်

1. မၤသကိးတၢ်ဒီး CALD အပှၤတ၀ၢတဖၣ်ဒီးပဒိၣ်အကရၢတဖၣ်လၢတၢ်ကမၤဒိၣ်ထီၣ်ဒီးထုးထီၣ်ရၤလီၤ CALD အခီပညီလၢအဒုးပာ်ဃုာ်ပာ်ဂီၢ်အါထီၣ်တၢ်လၢပာ်ပနီၣ်လုၢ်လၢ်တၢ်ဆဲးတၢ်လၤဒီးကျိာ်အတၢ်ဘၣ်ထွဲလိာ်အသးန့ၣ်လီၤ. မၤသီထီၣ် NDIA တၢ်ဂ့ၢ်တၢ်ကျိၤအတၢ်ထၢဖှိၣ်အကျိၤအကျဲတဖၣ်လၢကအိၣ်လိၤလိၤဒီးတၢ်အခီပညီတခါအံၤန့ၣ်လီၤ.

### ဖီတၢၣ် ၁၁

တၢ်ဂ့ၢ်တၢ်ကျိၤဒီးတၢ်ဆၢတဲာ်လၢအဒိးသန့ၤထီၣ်လၢတၢ်အုၣ်သးန့ၣ် NDIA ဒီပှၤနုၥ်ပၣ်ဃုာ်မၤသကိးတၢ်တဖၣ်သူအီၤလၢတၢ်ကမၤဂ့ၤထီၣ်တၢ်မၤစၢၤတဖၣ်,တၢ်လဲၤခီဖျိတဖၣ်,တၢ်မၤအစၢလၢအအိၣ်ထီၣ်တဖၣ်လၢ CALD အပှၤပာ်ဃုာ်ပာ်ဂီၢ်တဖၣ်အဂီၢ်လီၤ.

#### တၢ်ဖံးတၢ်မၤတဖၣ်

1. တၢ်ဃုသ့ၣ်ညါမၤလိ, တၢ်ထံၣ်သ့ၣ်ညါဒီးတၢ်ထုးထီၣ်ရၤလီၤတၢ်ဂ့ၢ်အသီလၢပှၤပာ်ဃုာ်ပာ်ဂီၢ်လၢ CALD အတၢ်အိၣ်သးတဖၣ်ကပျဲNDIS အပှၤမၤတၢ်ဖိ,ပှၤမၤသကိးဃုာ်တၢ်ဒီးတၢ်မၤအဒ့တဖၣ်ကၢ်မၤ၀ဲဒၣ် တၢ်ဆၢတဲာ်လၢအဒိးသန့ၤထီၣ်လၢတၢ်အုၣ်သးန့ၣ်လီၤ.

### 4.6 တၢ်မၤစၢၤတုၤလီၢ်တုၤကျဲ

တၢ်မၤစၢၤတုၤလီၢ်တုၤကျဲန့ၣ်ဘၣ်ဃးဒီးတၢ်သူၣ်ထီၣ်တၢ်ဆီၣ်ထွဲဒီးတၢ်မၤစၢၤတဖၣ်လၢတၢ်ပညိၣ်လီၤအီၤလၢတၢ်သိၣ်လိဒီးဘျးစဲပှၤကညီဒီးပှၤတ၀ၢတဖၣ်လၢ NDIA အပူၤကွံာ်တဘျးစဲမၤသကိးဘၣ်တၢ်ဂ့ၤဂ့ၤတဖၣ်န့ၣ်လီၤ.

### ဖီတၢၣ် ၁၂

တၢ်နၢ်ပၢၢ်၀ဲဒၣ် NDIS ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢ CALD အပှၤတ၀ၢတဖၣ်အဖီခိၣ်န့ၣ်ဒိၣ်ထီၣ်အါထီၣ်လီၤ. တၢ်အံၤပၣ်ဃုာ် NDIS အတၢ်ကြၢးဘၣ်တုၤထီၣ်ထီၣ်ဘး,လံာ်ပတံထီၣ်အကျိၤအကွာ်ဒီးတၢ်ထံၣ်လၢအကမၣ်လၢအအိၣ်ထီၣ်သ့လၢအအိၣ်၀းတရံးသးနီၢ်ခိက့ၢ်ဂီၤတလၢတပှဲၤတဆူၣ်တချ့ဒ်တၢ်နိးတၢ်ဘျးတခါလၢတၢ်ကမၤန့ၢ်သူ၀ဲဒၣ် NDIS န့ၣ်လီၤ.

#### တၢ်ဖံးတၢ်မၤတဖၣ်

1. မၤသကိးဃုာ်တၢ်ဒီး NDIS ခီၣ်မံးရှၢၣ်ဒီး CALD အပှၤတ၀ၢလၢတၢ်ကဒုးဒိၣ်ထီၣ်တၢ်မၤအကျဲခိၣ်သ့ၣ်တခါလၢတၢ်ကမၤအါထီၣ်တၢ်သ့ၣ်ညါဘၣ်ထွဲဒီး NDIS ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့အခွဲးအယာ်လၢ CALD အပှၤတ၀ၢလၢအပၣ်ဃုာ်ပၣ်ဂီၢ်တဖၣ်အကျါဒီးဃဲၣ်လီၤဘှါလီၤတၢ်ထံၣ်လၢအတဂ့ၤလၢအအိၣ်၀းတရံးသးနီၢ်ခိက့ၢ်ဂီၤတလၢတပှဲၤတဆူၣ်တချ့န့ၣ်လီၤ. အကြၢးသူတၢ်နုၥ်ပၣ်ဃုာ်မၤသကိးတၢ်အကျိၤအကွာ်လၢတဒ်သိးလိာ်အသးအါခါဃုာ်ဒီးတၢ်ဂ့ၢ်တၢ်ကျိၤလၢအအိၣ်၀ဲဒၣ်လၢနီၢ်ကစၢ်အကျိာ်န့ၣ်လီၤ.
2. ထံၣ်သ့ၣ်ညါ,မၤအိၣ်ထီၣ်ဒီးဆီၣ်ထွဲတၢ်ဟူးတၢ်ဂဲၤတဖၣ်လၢအအိၣ်ဟဲလၢပှၤတ၀ၢအတၢ်ကရၢကရိတဖၣ်လၢတၢ်ကမၤဆူၣ်ထီၣ်တၢ်သ့ၣ်ညါဘၣ်ဃး NDIS (ပၣ်ဃုာ်တၢ်ကြၢးဘၣ်တုၤထီၣ်ထီၣ်ဘး) ဒီးမၤစှၤလီၤတၢ်ထံၣ်လၢအတဂ့ၤလၢအအိၣ်၀းတရံးသးနီၢ်ခိက့ၢ်ဂီၤတလၢတပှဲၤတဆူၣ်ချ့လၢ CALD အပှၤတ၀ၢလၢတၢ်ပညိၣ်လီၤဃာ်အကျါန့ၣ်လီၤ. မၤဒိၣ်ထီၣ်တၢ်ဆဲးကျိးဆဲးကျၢဆှံဆှံလၢတၢ်မၤအဒ့အပူၤလၢတၢ်ကမၤဆူၣ်ထီၣ်တၢ်ဟူးတၢ်ဂဲၤသ့ၣ်တဖၣ်အံၤဒီးဟ့ၣ်တၢ်နဲၣ်ကျဲလၢမ့ၢ် NDIS အပှၤမၤတၢ်ဖိဒီးပှၤမၤသကိးဃုာ်တၢ်တဖၣ်ပာ်ဃုာ်ပာ်ဂီၢ်သ့ဒီးဆီၣ်ထွဲမၤစၢၤတၢ်သ့န့ၣ်လီၤ.
3. မၤသကိးတၢ်ဒီးတၢ်ကရၢကရိတဖၣ်ဒီးကရၢခိၣ်ကျၢၢ်တဖၣ်လၢတၢ်ကသူၣ်ထီၣ်တၢ်သ့တၢ်ဘၣ်ဘၣ်ထွဲဒီးကျိၤမိၢ်ပှၢ်အတၢ်မၤစၢၤတဖၣ်(ပၣ်ဃုာ်တၢ်အိၣ်ဆူၣ်အိၣ်ချ့အပှၤစဲၣ်နီၤတဖၣ်လၢအဒိမ့ၢ်ဒ်သိးထီရီၤကသံၣ်သရၣ်တဖၣ်,သိၣ်မှံၤတၢ်အိၣ်ဆူၣ်အိၣ်ချ့အပှၤစဲၣ်နီၤတဖၣ်ဒီးကသံၣ်သရၣ်စဲၣ်နီၤတဖၣ်န့ၣ်လီၤ). ပညိၣ်လီၤလၢမ့ၢ်တၢ်ကဆီၣ်ထွဲပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအိၣ်ဟဲလၢ CALD လၢတၢ်ကမၤန့ၢ်သူ၀ဲဒၣ် NDIS အဂီၢ်န့ၣ်လီၤ.

## ပတီၢ်ဆူညါတဖၣ်

တၢ်မၤအကျဲခိၣ်သ့ၣ်အံၤကစးထီၣ်မၤတၢ်ဖဲ၂၀၂၄နံၣ်ထီၣ်သီတုၤ၂၀၂၈ န့ၣ်လီၤ. [တၢ်ဖံးတၢ်မၤအတၢ်ရဲၣ်တၢ်ကျဲၤ](https://www.ndis.gov.au/about-us/strategies/cultural-and-linguistic-diversity-strategy) န့ၣ်တၢ်ကသူဃုာ်အီၤဒီးတၢ်မၤအကျဲခိၣ်သ့ၣ်လီၤ. အတၢ်ကွဲးရဲၣ်လီၤတဖၣ်‑

* မ့ၢ်တၢ်မၤတခါစုာ်စုာ်တၢ်ကမၤအီၤဒ်လဲၣ်
* တၢ်မၤတခါစုာ်စုာ်အတၢ်ဆၢကတီၢ်အယူာ်
* တၢ်အစၢလၢအအိၣ်ထီၣ်ခီဖျိတၢ်မၤတခါစုာ်စုာ်အဃိလီၤ
* တၢ်ထိၣ်ဒွးတၢ်လၢတၢ်ကလူၤကွၢ်ဒီးပဲာ်ထံနီၤဖးတၢ်ဂုၤထီၣ်ပသီထီၣ်န့ၣ်လီၤ.

တနံၣ်စုာ်စုာ်တၢ်ဂုၤထီၣ်ပသီထီၣ်အတၢ်ပာ်ဖျါအခီၣ်ထံးတဘ့ၣ်န့ၣ်တၢ်ကထုးထီၣ်ရၤလီၤအီၤဖဲ ၂၀၂၄ နံၣ်အကတၢၢ်န့ၣ်လီၤ. တၢ်အံၤကပာ်ဖျါတၢ်ဂုၤထီၣ်ပသီထီၣ်လၢတၢ်မၤတုၤထီၣ်တၢ်မၤအကျဲခိၣ်သ့ၣ်အတၢ်ဖံးတၢ်မၤဒီးအစၢလၢအအိၣ်ထီၣ်တဖၣ်န့ၣ်လီၤ. ဒ်တၢ်လၢအဘၣ်ထွဲဒီးတၢ်မၤအကျိၤအကျဲတခါအံၤအသိး NDIA ကကွဲမုာ်တၢ်ထံၣ်တၢ်ပာ်သးလၢ EAG ဒီးပှၤပာ်ဃုာ်မၤသကိးတၢ်လၢအဂၤတဖၣ်န့ၣ်လီၤ.

တၢ်ကနၣ်၀ဲဒၣ်ဒီးတၢ်မၤလိန့ၢ်တၢ်လၢတၢ်ထံၣ်တၢ်ပာ်သးလၢတၢ်ဆၢကတီၢ်တခါအခီပညီမ့ၢ်၀ဲ NDIA မၤတုၤထီၣ်ထီၣ်ဘး CALD ပှၤပာ်ဃုာ်ပာ်ဂီၢ်အတၢ်လိၣ်ဘၣ်တဖၣ်ခီဖျိတၢ်ကခီဆၢတၢ်ဆူတၢ်ဆီတလြအသးတဖၣ်ဒီးတၢ်ထံၣ်တၢ်ပာ်သးလၢအအိၣ်ဟဲလၢသးနီၢ်ခိက့ၢ်ဂီၤတလၢတပှဲၤတဆူၣ်တချ့ဒီး CALD ကရၢအဒ့တဖၣ်န့ၣ်လီၤ.

တၢ်ကွၢ်ဟုၣ်ဒီးတၢ်ပာ်ဖျါထီၣ်လၢအလဲၤအသးဆူညါအက့ၢ်အဂီၤလၢအဘၣ်ထွဲဒီးတၢ်မၤအကျဲခိၣ်သ့ၣ်ကဒုးနဲၣ်မ့ၢ် NDIS အံၤမၤဂ့ၤထီၣ်တၢ်အစၢတဖၣ်လၢပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢ CALD အတၢ်အိၣ်သး,ဒီးကထံၣ်န့ၢ်လီၢ်က၀ီၤလၢတၢ်ဂ့ၤထီၣ်အဂီၢ်န့ၣ်လီၤ.

NDIA န့ၣ်ဟ့ၣ်လီၤသးမၤတၢ်လၢတၢ်ကမၤသကိးတၢ်ဘူးဘူးဃုာ်ဒီးပှၤလၢအအိၣ်ဒီသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ  CALD အတၢ်အိၣ်သး,အ၀ဲသ့ၣ်အဟံၣ်ဖိဃီဖိဒီးပှၤကွၢ်ထွဲကဟုကယာ်တၢ်တဖၣ်,ကရၢခိၣ်သ့ၣ်တဖၣ်,သးနီၢ်ခိက့ၢ်ဂီၤတလၢတပှဲၤတဆူၣ်တချ့ခၢၣ်စးကရၢတဖၣ်ဒီးပှၤဟ့ၣ်လီၤတၢ်မၤစၢၤတဖၣ်ဆူညါန့ၣ်လီၤ. NDIA ကမၤတၢ်အံၤလၢတၢ်ကမၤလီၤတံၢ်တၢ်မၤအကျဲခိၣ်သ့ၣ်န့ၣ်ခီဆၢ၀ဲဒၣ် CALD အပှၤတ၀ၢတဖၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့ဒီး CALD အ ကရၢအဒ့တဖၣ်လၢခါဆူညါန့ၣ်လီၤ.

### ၆. လံာ်ပိာ်ထွဲ က

### ကရၢအချၢပှၤဟ့ၣ်ကူၣ်တၢ်အကရူၢ်ဖိအစရီ(ခီဖျိတၢ်ကရၢကရိ)

* Action on Disability within Ethnic Communities (တၢ်ဖံးတၢ်မၤလၢသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢကလုာ်ဒူၣ်အပှၤတ၀ၢတဖၣ်အကျါ)
* Amparo Advocacy Inc (အဲၣ်(မ)ဖၣ်ရိၣ်ပှၤကတိၤခဲးတၢ်ကရၢ)
* Canberra Multicultural Community Forum (ခဲဘရၣ်လုၢ်လၢ်ထူသနူအါမံၤပှၤတ၀ၢတၢ်ကူၣ်လိာ်အိၣ်သကိး)
* Disability Advocacy Network Australia (သးနီၢ်ခိက့ၢ်ဂီၤတလၢတပှဲၤတဆူၣ်တချ့ပှၤကတိၤခဲးတၢ်အပှာ်ဘျးစဲအီးစတြ့လယါ)
* Deaf Australia (တၢ်နၢ်တအၢအီးစတြ့လယါ)
* Disability Rights Advocacy Service (သးနီၢ်ခိက့ၢ်ဂီၤတလၢတပှဲၤတဆူၣ်တချ့ခွဲးယာ်တဖၣ်အပှၤကတိၤခဲးတၢ်အတၢ်မၤစၢၤ)
* Cultura (previously Diversitat) (ခလၢၣ်ခၠူၣ်ရၣ်(လၢညါတၢ်သ့ၣ်ညါအီၤဒ်ဒၢၣ်ဘၢၣ်စံၣ်ထဲး)
* Diversity and Disability Alliance (တၢ်အါမံၤအါကလုာ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့သိၣ်မှံၤကရၢ)
* Ethnic Communities’ Council of Victoria (ဒူၣ်ကလုာ်အပှၤတ၀ၢကီၣ်ကးကရၢဘံးထိရံယါ)
* Ethnic Communities Services Co‑operative (ဒူၣ်ကလုာ်အပှၤတ၀ၢတၢ်မၤစၢၤပှၤမၤသကိးဃုာ်တၢ်)
* Federation of Ethnic Communities’ Council of Australia
* Griffith University (ဂရံးဖံး(တ)ဖၠၣ်စိမိၤ)
* Inclusion Australia (တၢ်ဒုးပာ်ဃုာ်ပာ်ဂီၢ်အီးစတြ့လယါ)
* Independent Advisory Council to the NDIA (NDIA တၢ်ဟ့ၣ်ကူၣ်ဟ့ၣ်ဖးကီၣ်ကးကရၢသဘျ့)
* Kin (ခ့(န))
* Mental Health Australia (သးတၢ်အိၣ်ဆူၣ်အိၣ်ချ့အီးစတြ့လယါ)
* Migrant Resource Centre Launceston (လီစဲးစတၢၣ်ပှၤဟးထီၣ်လၢအကစၢ်ထံကီၢ်ဃုဖံးဃုမၤဂံၢ်ဂ့ၢ်၀ီခီၣ်ထံးလီၢ်ခၢၣ်သး)
* Migrant Resource Centre North‑West (မုၢ်နုာ်ကလံၤစိး ပှၤဟးထီၣ်လၢအကစၢ်ထံကီၢ်ဃုဖံးဃုမၤဂံၢ်ဂ့ၢ်၀ီခီၣ်ထံးလီၢ်ခၢၣ်သး)
* Multicultural Council of the Northern Territory (လုၢ်လၢ်ထူသနူအါမံၤကီၣ်ကးကရၢကလံၤစိးအဟီၣ်က၀ီၤ)
* Multicultural Disability Advocacy Association of NSW (NSW လုၢ်လၢ်ထူသနူအါမံၤသးနီၢ်ခိက့ၢ်ဂီၤတလၢတပှဲၤတဆူၣ်တချ့ပှၤကတိၤခဲးတၢ်အကရၢ)
* Multicultural Youth Advocacy Network/s – Youth Disability CaLD Collective (လုၢ်လၢ်ထူသနူအါမံၤသးစၢ်ပှၤကတိၤခဲးတၢ်အပှာ်ယဲၤဘျးစဲ, တဖၣ်‑ သးစၢ်သးနီၢ်ခိက့ၢ်ဂီၤတလၢတပှဲၤတဆူၣ်တချ့ CaLD တၢ်ပာ်ဖှိၣ်ထီၣ်သး)
* National Disability Insurance Agency (ထံကီၢ်သးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်အုၣ်ကီၤအကရၢ)
* NDIS Quality and Safeguards Commission (NDIS ကံၢ်စီဒီးတၢ်ဒီသဒၢအခီၣ်မံးရှၢၣ်)
* National Ethnic Disability Alliance (ထံကီၢ်ဒူၣ်ကလုာ်သးနီၢ်ခိက့ၢ်ဂီၤတလၢတပှဲၤတဆူၣ်တချ့သိၣ်မှံၤကရၢ)
* NSW Refugee Health Service (NSW ပှၤဘၣ်ကီဘၣ်ခဲတၢ်အိၣ်ဆူၣ်အိၣ်ချ့အတၢ်မၤစၢၤအတၢ်ဖံးတၢ်မၤ)
* Participant, family and carer nominee (ပှၤပာ်ဃုာ်ပာ်ဂီၢ်,ဟံၣ်ဖိဃီဖိဒီးပှၤကွၢ်ထွဲကဟုကယာ်တၢ်အပှၤဒိးဃုထၢသး)
* People with Disability Australia (ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့အီးစတြ့လယါ)
* Settlement Council of Australia (တၢ်ဆီလီၤလီၢ်အိၣ်ဆိးထံးကီၣ်ကးကရၢအီးစတြ့လယါ)
* Settlement Services International (တၢ်ဆီလီၤလီၢ်အိၣ်ဆိးထံးတၢ်မၤစၢၤဘီမုၢ်ထံကီၢ်)
* Speak My Language (ကတိၤယကျိာ်)
* SydWest Multicultural Services (စံးတနံၣ်မုၢ်နုာ်လုၢ်လၢ်ထူသနူအါမံၤအတၢ်မၤစၢၤတဖၣ်)
* TASC National (TASC ထံကီၢ်ဒီဘ့ၣ်)
* The University of Sydney (စံးတနံၣ်ဖၠၣ်စိမိၤ)
* Women with Disabilities Australia (ပိာ်မုၣ်လၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့အီးစတြ့လယါ)

### ၇. လံာ်ဘၣ်ထွဲ ခ

### တၢ်ကွၢ်ဖှိၣ်က့ၤတၢ်ပာ်ဃုာ်မၤသကိးတၢ်

NDIA ပၣ်ဃုာ်မၤသကိးတ့ၢ်တၢ်ဒီးပှၤလၢအနဲၣ်ဖျါအသးဒ်ပှၤလၢအအိၣ်ဒီးလုၢ်လၢ်တၢ်ဆဲးတၢ်လၤအတၢ်အိၣ်သးလၢအအိၣ်ဟဲလၢဟီၣ်ခိၣ်တၢ်လီၢ်သ့ၣ်တဖၣ်အံၤအကျါန့ၣ်လီၤ‑

* Central America (လီၢ်ခၢၣ်သးအမဲရကၤ)
* South America (ကလံၤထံးအမဲရကၤ)
* Caribbean islands (ခရံးဘံၣ်ယၢၣ်ကီးတဖၣ်)
* Europe – North (ယူရပၣ်‑ ကလံၤစိး)
* Europe – Central (ယူရပၣ်‑ တၢ်ခၢၣ်သး)
* Europe – East (ယူရပၣ်‑ မုၢ်ထီၣ်)
* Africa – North (အၤဖြံၣ်ကၤ‑ကလံၤစိး)
* Asia – North‑East (အ့ရှၢၣ် ‑ မုၢ်ထီၣ်ကလံၤစိး)
* Asia – Central (အ့ရှၢၣ် ‑ တၢ်ခၢၣ်သး)
* Asia – South (အ့ရှၢၣ် ‑ ကလံၤထံး)
* Asia – South‑East (အ့ရှၢၣ် ‑ မုၢ်ထီၣ်ကလံၤထံး)
* Asia – West (အ့ရှၢၣ်‑ မုၢ်နုာ်)
* ပစံးဖံးကီးတဖၣ်

NDIA ပာ်ဃုာ်မၤတၢ်ဒီးပှၤလၢအနဲၣ်ဖျါအသးဒ်ပှၤလၢအကတိၤကျိာ်ဒ်သိးဒီး‑

* အဲကလံး
* အၣ်ရါဘံး(ခ)
* တကါလီး(ခ)
* တၣ်မ့(လ)
* ယပၣ်
* ဘဲၣ်ကၣ်လံၣ်
* ရၢရှၢၣ်
* ဖြၣ်စ့ၣ်
* ကၠၢမနံၣ်
* ခဲထိနံး(စ)
* ဘံၣ်ယဲးနၣ်မံး(စ)
* မဲဒရ့(န)
* ဟိၣ်ခ့(န)
* ဘဟါစၣ်မလါယူၣ်

NDIA ဒုးပၣ်ဃုာ်ပၣ်ဂီၢ်နီၢ်တဂၤစုာ်စုာ်ဒီးကရူၢ်တဖၣ်လၢအနဲၣ်ဖျါအသးဒ်ပှၤလၢအဘၣ်ထွဲဒီးပှၤတ၀ၢလၢလာ်တဖၣ်အံၤန့ၣ်လီၤ‑

* တရူးပှၤတ၀ၢအကရူၢ်
* လုၢ်လၢ်တၢ်ဆဲးတၢ်လၤအါမံၤပာ်ဖှိၣ်ထီၣ်အသးအကရူၢ်
* တၢ်ဖံးတၢ်မၤဘၣ်ထွဲဒီးသွံၣ်ထံးအပှၤမၤတၢ်ဖိအကရူၢ် (လၢ CALD အပှၤတ၀ၢအါမံၤအါကလုာ်အကျါ)
* အၣ်ရါဘံးပှၤတ၀ၢအကရူၢ်
* ဘံၣ်ယဲးနၣ်မံးပှၤကွၢ်ထွဲကဟုကယာ်တၢ်အကရူၢ်
* အၣ်ဖကၣ်ပှၤတ၀ၢအကရူၢ်
* နံၣ်ပါလံးတၢ်သူၣ်ကညီၤသးကညီၤပှၤဟးထီၣ်လၢကစၢ်ထံကီၢ်ဃုဖံးဃုမၤတဖၣ်
* CALD သးစၢ်အကရူၢ်
* အစံဒံၣ်(ယစံဒံၣ်) ပှၤဘၣ်ကီဘၣ်ခဲအပှၤတ၀ၢအကရူၢ်
* ပၣ်ကၠၣ်ပံၣ်ပှၤတ၀ၢအကရူၢ်
* ဟ့ၣ်ဒူၣ်ပှၤတ၀ၢအကရူၢ်
* ပှၤနၢ်တအၢ,ပှၤနၢ်တအၢတထံၣ်တၢ်ဒီးတၢ်အိၣ်ဒီးတၢ်နၣ်ဟူတၢ်ကီတၢ်ခဲအပှၤတ၀ၢအကရူၢ်

NDIA ပၣ်ဃုာ်မၤသကိးတၢ်ဒီးတၢ်ကရၢကရိလၢလာ်တဖၣ်ဒ်တၢ်လၢအဘၣ်ထွဲဒီးထံကီၢ်ပှၤမၤသကိးတၢ်အပှၤပာ်ဃုာ်မၤသကိးတၢ်န့ၣ်လီၤ‑

* Access Community Services Limited (Access) (တၢ်မၤန့ၢ်သူပှၤတ၀ၢအတၢ်မၤစၢၤတၢ်ပာ်ပနီၣ်)
* Access Plus WA Deaf (တၢ်မၤန့ၢ်သူတၢ်ဆူညါမုၢ်နုာ်အီးစတြ့လယါတၢ်နၢ်တအၢ)
* Active Refugee and Migrant Integration in Australia (ပှၤဘၣ်ကီဘၣ်ခဲဒီးပှၤဟးထီၣ်လၢအကစၢ်ထံကီၢ်ဃုဖံးဃုမၤအတၢ်ပၣ်ဃုာ်လၢအီးစတြ့လယါဟူးဂဲၤ)
* Amparo Advocacy Inc (အဲၣ်(မ)ဖၣ်ရိၣ်ပှၤကတိၤခဲးတၢ်ကရၢ)
* Australia Refugee Association (အီးစတြ့လယါပှၤဘၣ်ကီဘၣ်ခဲအကရၢ)
* Australian Migrant Resource Centre (အီးစတြ့လယါပှၤဟးထီၣ်လၢနီၢ်ကစၢ်ထံကီၢ်ဒီးဃုဖံးဃုမၤဂံၢ်ထံးအလီၢ်ခၢၣ်သး)
* Centacare (စဲတၣ်ခဲ(ရ))
* Community Access and Services SA (ပှၤတ၀ၢအတၢ်မၤန့ၢ်သူတၢ်ဒီးတၢ်မၤစၢၤအတၢ်ဖံးတၢ်မၤကလံၤထံးအီးစတြ့လယါ)
* Deaf Connect (တၢ်နၢ်တအၢအတၢ်ဘျးစဲ)
* Deafblind Western Australians (နၢ်တအၢမဲာ်တထ့ၣ်တၢ်မုၢ်နုာ်အီးစတြ့လယါ)
* Ethnic Communities’ Council of NSW Incorporated (ကလုာ်ဒူၣ်ပှၤတ၀ၢကီၣ်ကးကရၢလၢအဘၣ်ထွဲဒီးနူစီး၀့(လ)စုလီၤဃုာ်ကရၢ)
* Fortify Health Group (တၢ်မၤဆူၣ်ထီၣ်တၢ်အိၣ်ဆူၣ်အိၣ်ချ့အကရူၢ်)
* Multicultural Communities Council of SA (လုၢ်လၢ်တၢ်ဆဲးတၢ်လၤအါမံၤပှၤတ၀ၢတဖၣ်အကီၣ်ကးကရၢကလံၤထံးအီးစတြ့လယါ)
* Multicultural Australia (လုၢ်လၢ်တၢ်ဆဲးတၢ်လၤအါမံၤအီးစတြ့လယါ)
* National Care Society (ထံကီၢ်တၢ်ကွၢ်ထွဲကဟုကယာ်အပှၤတ၀ၢ)
* Queensland Program of Assistance to Survivors of Torture and Trauma (ခွ့စလဲ(န)တၢ်ရဲၣ်တၢ်ကျဲၤဘၣ်ထွဲဒီးတၢ်မၤစၢၤတၢ်ဆူပှၤအိၣ်မူအိၣ်ဂဲၤဒီးတၢ်ဒိတီၢ်ဒီးတၢ်ပျံၤတီၢ်အတၢ်ဂ့ၢ်ကီ)
* Foundation House (The Victorian Foundation for Survivors of Torture Inc) (ဂံၢ်ခီၣ်ထံးအဟံၣ်, ဘံးထိရံယါဂံၢ်ခီၣ်ထံးကရၢလၢပှၤအိၣ်မူအိၣ်ဂဲၤဒီးတၢ်ဒိတီၢ်အတၢ်ဂ့ၢ်ကီ)
* မုၢ်နုာ်အီးစတြ့လယါအကရၢဘၣ်ထွဲဒီးတၢ်နၢ်တအၢ
* World Wellness Group (ဟီၣ်ခိၣ်တၢ်အိၣ်မုာ်ဆိးပၢၤအကရူၢ်)

### ၈. လံာ်ဘၣ်ထွဲ ဂ

### တကွီၢ်လဲၢ်အတၢ်ကဆိကမိၣ်ဃုာ်တဖၣ်ဒီးတၢ်ဂ့ၢ်ကီတဖၣ်

တၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤဃဲာ်လီၤဘှါလီၤလီၢ်က၀ီၤအကါဒိၣ် ၆ ခါလၢတၢ်ထံၣ်န့ၢ်အီၤလၢတၢ်ဒုးအိၣ်ထီၣ်သကိးအကျိၤအကွာ်အပူၤန့ၣ်လီၤ. တၢ်နီၤဖး ၃ န့ၣ်နဲၣ်ဖျါထီၣ်တၢ်တၤတၢ်အခိၣ်သ့ၣ် ၃ ခါလၢအအိၣ်လၢလီၢ်က၀ီၤအခိၣ်သ့ၣ်တဖၣ်အံၤအပူၤန့ၣ်လီၤ.

တၢ်ဂ့ၢ်လၢတၢ်ကဘၣ်ဆိကမိၣ်အီၤဒီးတၢ်တၤတၢ်ဆူညါတဖၣ်န့ၣ်ဘၣ်တၢ်ထုးဖျါထီၣ်အီၤခီဖျိတၢ်ဒိၣ်ထီၣ်ထီထီၣ်လၢအဘၣ်ထွဲဒီးတၢ်မၤအကျဲခိၣ်သ့ၣ်ဒီးတၢ်ဖံးတၢ်မၤအတၢ်ရဲၣ်တၢ်ကျဲၤန့ၣ်လီၤ. တၢ်ဂ့ၢ်လၢတၢ်ကဘၣ်ဆိကမိၣ်အီၤဒီးတၢ်တၤတၢ်တဖၣ်န့ၣ်မၤဘၣ်ဒိကျိၤကျဲလၢ CALD အပှၤပၣ်ဃုာ်ပၣ်ဂီၢ်,အ၀ဲသ့ၣ်အဟံၣ်ဖိဃီဖိတဖၣ်ဒီးအ၀ဲသ့ၣ်အပှၤကွၢ်ထွဲကဟုကယာ်အ၀ဲသ့ၣ်အတၢ်မၤန့ၢ်သူဒီးသူ၀ဲဒၣ် NDIS န့ၣ်လီၤ. တၢ်သ့ၣ်တဖၣ်အံၤတၢ်နၣ်ဟူဘၣ်အီၤလၢတၢ်တဲသကိးဃုာ်ဒီးပှၤပၣ်ဃုာ်ပၣ်ဂီၢ်တဖၣ်အခါဖဲ NDIS တၢ်ကွၢ်သမံသမိးက့ၤ (၂၀၂၃)အကတီၢ်စ့ၢ်ကီးန့ၣ်လီၤ.

ဖဲတၢ်မ့ၢ်တဃဲၣ်လီၤဘှါလီၤအီၤခီဖျိတၢ်တိာ်ကျဲၤတခါအံၤအခါဒၣ်လဲာ်, တၢ်ထံၣ်တၢ်ဆိကမိၣ်လၢတၢ်ရဲၣ်လီၤအီၤလၢလာ်န့ၣ်တၢ်မုၢ်လၢ်လၢအနဲၣ်ခါဆူညါတၢ်ဖံးတၢ်မၤ,ဒီးမၤဂ့ၤထီၣ်ကျိၤကျဲလၢ NDIA ပၣ်ဃုာ်မၤသကိးတၢ်ဒီးပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်န့ၣ်လီၤ.

* **တၢ်ပတံထီၣ်တၢ်လၢ NDIS အဂီၢ်**‑လံာ်ပတံထီၣ်အကျိၤအကျဲန့ၣ်အပတီၢ်အိၣ်တဘျုးခါဒီးတၢ်နၢ်ပၢၢ်ဘၣ်အီၤတညီဘၣ်န့ၣ်လီၤ. တၢ်တၤတၢ်လၢအဘၣ်ထွဲဒီးတၢ်နၢ်ပၢၢ်ဒီးတၢ်ထၢဖှိၣ်တၢ်အုၣ်သးလၢတၢ်လိၣ်ဘၣ်အီၤအဖီခိၣ်အိၣ်စ့ၢ်ကီး၀ဲဒၣ်လီၤ. တၢ်အံၤပာ်ဖှိၣ်အါထီၣ်အသးခီဖျိတၢ်ဂ့ၢ်ဂံၢ်ထံးတဘျုးမံၤဒီးတၢ်တဘၣ်လိာ်ဖိးဒ့လၢတၢ်အိၣ်ဆူၣ်အိၣ်ချ့ဒီးသးနီၢ်ခိက့ၢ်ဂီၤတလၢတပှဲၤကရၢအဒ့တဖၣ်အဘၢၣ်စၢၤန့ၣ်လီၤ.
* **တၢ်ဂ့ၢ်အါမံၤအတၢ်ဘၣ်ထွဲလိာ်အသး**‑ ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့လၢအအိၣ်ဟဲလၢ CALD အပှၤတ၀ၢအတၢ်လဲၤခီဖျိတဖၣ်ဘၣ်ဒိဘၣ်ထံးခီဖျိတၢ်ဂ့ၢ်အါမံၤလၢအဒုးကဲထီၣ်အ၀ဲသ့ၣ်အက့ၢ်ပနီၣ်ဒ်သိးဒီးအမုၣ်ခွါအတၢ်ပာ်ဖျါအသး,သွံၣ်ထံးအတၢ်တူၢ်ဘၣ်ပလၢၢ်ဘၣ်,တၢ်ဘူၣ်တၢ်ဘါဒီးပှၤဂ့ၢ်၀ီမုၢ်ကျိၤ၀ဲၤကွာ်အတၢ်အိၣ်သးအက့ၢ်အဂီၤန့ၣ်လီၤ. တၢ်ဂ့ၢ်သ့ၣ်တဖၣ်အံၤအတၢ်ဘျးစဲလိာ်အသးန့ၣ်လိၣ်ဘၣ်၀ဲဒၣ်နီၢ်တဂၤစုာ်စုာ်အဖီခိၣ်တၢ်ဆီၣ်ထွဲဒီးတၢ်ခီဆၢမၤန့ၢ်အီၤအတၢ်လၢအအိၣ်ဟဲလၢ NDIS အပှၤမၤတၢ်ဖိ,တၢ်မၤအကျိၤအကျဲတဖၣ်ဒီးသနူတဖၣ်န့ၣ်လီၤ.
* **ပှၤဟ့ၣ်လီၤတၢ်မၤစၢၤအကံၢ်စီ**‑သးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်မၤစၢၤအကံၢ်အစီန့ၣ်တၢ်တဟ့ၣ်လီၤအီၤလၢတၢ်တမံၤဃီအဖီခိၣ်ဘၣ်ဒီးဘၣ်ဒိဘၣ်ထံးခီဖျိ NDIA အိၣ်ဒီးတၢ်သ့တၢ်ဘၣ်အဆံးအစှၤလၢအတၢ်ကကွၢ်ဟုၣ်တၢ်မၤအကံၢ်အ စီဒီးဒီသဒၢပှၤပၣ်ဃုာ်ပၣ်ဂီၢ်တဖၣ်အတၢ်လဲၤခီဖျိဃုာ်ဒီးပှၤဟ့ၣ်တၢ်မၤစၢၤတဖၣ်လၢတအိၣ်ဒီးပဒိၣ်တၢ်စဲပနီၣ်ဃာ်တဖၣ်န့ၣ်လီၤ.
* **ပှၤဟ့ၣ်လီၤတၢ်မၤစၢၤအတၢ်ပြၢလိာ်အသး**‑ဖၠါတၢ်မၤအလီၢ်လၢတပြၢလိာ်အသးတဖၣ်မ့တမ့ၢ်ပှၤဟ့ၣ်လီၤတၢ်မၤစၢၤအသကဲာ်ပ၀းလၢတပြၢလိာ်အသးန့ၣ်ဒုးကဲထီၣ်ပှၤပာ်ဃုာ်ပာ်ဂီၢ်တဖၣ်သူ၀ဲဒၣ်ပှၤဟ့ၣ်လီၤတၢ်မၤစၢၤတခါလၢတၢ်ဆီၣ်ထွဲတဘျုးမံၤအဂီၢ်သ့လီၤ. တၢ်အံၤဒုးကဲထီၣ်တၢ်သးစဲအတၢ်သဘံၣ်သဘုၣ်ဒီးမၤစှၤလီၤပှၤပၣ်ဃုာ်ပၣ်ဂီၢ်အတၢ်ဃုထၢဒီးတၢ်ဖီၣ်ဂၢၢ်တၢ်သ့အစိကမီၤန့ၣ်သ့လီၤ.
* **ပဒိၣ်တၢ်ကရၢကရိတဖၣ်အဘၢၣ်စၢၤတၢ်ပာ်ဖှိၣ်မၤသကိးတၢ်စှၤ**‑တၢ်မၤဘၣ်လိာ်ဖိးဒ့သးလၢအအါန့ၣ်တၢ်လိၣ်ဘၣ်အီၤလၢတၢ်ကထံၣ်န့ၢ်ဒီးဟ့ၣ်တၢ်ဆီၣ်ထွဲလၢတၢ်လိၣ်ဘၣ်အီၤ(အဒိန့ၣ်,လၢတၢ်ကသူၣ်ထီၣ်အဲကလံးကျိာ်အတၢ်သ့တၢ်ဘၣ်တဖၣ်န့ၣ်လီၤ).
* **ပှၤဟ့ၣ်လီၤတၢ်အိၣ်ဆူၣ်အိၣ်ချ့အတၢ်မၤစၢၤတဖၣ်အိၣ်စှၤ**‑တၢ်အိၣ်ဆူၣ်အိၣ်ချ့အပှၤစဲၣ်နီၤတဖၣ်(ပာ်ဃုာ်ထီရီၤကသံၣ်သရၣ်တဖၣ်),တၢ်သ့ၣ်ညါနၢ်ပၢၢ်ဒီးတၢ်ထုးန့ၢ်သးလၢကမၤဂ့ၤထီၣ်အ၀ဲသ့ၣ်အတၢ်သ့ၣ်ညါနၢ်ပၢၢ်လၢမ့ၢ်တၢ်ကဘၣ်ဆီၣ်ထွဲပှၤလၢအဘၣ်လိာ်ဖိးဒ့ကတၢၢ်ဃုာ်ဒီးတၢ်မၤန့ၢ်သူတၢ်ဃ့ထီၣ်အလံာ်တကွီၢ်တဖၣ်ဒ်လဲၣ်န့ၣ်စှၤ၀ဲဒၣ်လီၤ.
* **တၢ်လဲၤခီဖျိဘၣ်ထွဲဒီးဟံၣ်ပူၤဃီပူၤဒီးဟံၣ်ဖိဃီဖိတၢ်စုဆူၣ်ခီၣ်တကး**‑ဟံၣ်ပူၤဃီပူၤဒီးဟံၣ်ဖိဃီဖိတၢ်စုဆူၣ်ခီၣ်တကးဒုးကဲထီၣ်တၢ်နိးတၢ်ဘျးဆူညါလၢပှၤပာ်ဃုာ်ပာ်ဂီၢ်တၢ်တဖၣ်အဂီၢ်ဖဲမၤန့ၢ်သူ၀ဲဒၣ်ဒီးသူ၀ဲဒၣ် NDIS တၢ်ဆီၣ်ထွဲတဖၣ်အခါလီၤ.

## National Disability Insurance Agency (ထံကီၢ်သးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်အုၣ်ကီၤအကရၢ)

[ndis.gov.au](http://ndis.gov.au/)

လီတဲစိ ၁၈၀၀ ၈၀၀ ၁၁၀

Webchat [ndis.gov.au](http://ndis.gov.au/)

လူၤပိာ်ကွၢ်ပှၤလၢပပှၤဂ့ၢ်၀ီအကျိၤအကွာ်တဖၣ်အပူၤတက့ၢ်

[Facebook](https://www.facebook.com/NDISAus), [Twitter](https://twitter.com/NDIS), [Instagram](https://www.instagram.com/ndis_australia/), [YouTube](https://www.youtube.com/user/DisabilityCare), [LinkedIn](https://www.linkedin.com/company/national-disability-insurance-agency)

**ပှၤလၢအလိၣ်ဘၣ်တၢ်မၤစၢၤဃုာ်ဒီးအဲကလံးတဖၣ်**

**TIS:** ၁၃၁ ၄၅၀

**လၢပှၤလၢအနၢ်တအၢမ့တမ့ၢ်အိၣ်ဒီးတၢ်ကီတၢ်ခဲလၢတၢ်ကနၣ်ဟူတၢ်အဂီၢ်**

**TTY:** ၁၈၀၀ ၅၅၅ ၆၇၇

**Voice relay:**၁၈၀၀ ၅၅၅ ၇၂၇

**National Relay Service (ထံကီၢ်တၢ်ဆှၢခီဆူညါတဆီအတၢ်မၤစၢၤ)‑**[relayservice.gov.au](http://relayservice.gov.au/)

1. လၢလံာ်တဘ့ၣ်အံၤအပူၤ, ’CALD’ အခီပညီမ့ၢ်၀ဲပှၤလၢအဘၣ်ထွဲဒီးမ့တမ့ၢ်နဲၣ်ဖျါအသးဒ်ပှၤလၢအအိၣ်ဟဲလၢလုၢ်လၢ်ထူသနူမ့တမ့ၢ်ကျိာ်အတၢ်အိၣ်သးလၢတဒ်သိးလိာ်အသးတခါခါအကျါန့ၣ်လီၤ. NDIA အိၣ်ဒီး First Nations Strategy လၢ Action Plan လၢအလီၤဆီတခါလၢတၢ်ကမၤဂ့ၤထီၣ်တၢ်မၤအစၢတဖၣ်လၢFirst Nations ဖိလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဖၣ်အဂီၢ်န့ၣ်လီၤ. [↑](#footnote-ref-2)
2. NDIS, [*NDIS CALD Strategy 2023 – 2027 - Discover Phase Report*[PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-3)
3. The Royal Commission into Violence, Abuse, Neglect and Exploitation of People with Disability, [*တၢ်ဃုသ့ၣ်ညါမၤလိအတၢ်ပာ်ဖျါ ‑ လၢတၢ်ကမၤထီၣ်ဘးတၢ်မၤန့ၢ်သူတၢ်မၤစၢၤအတၢ်ဖံးတၢ်မၤအကျိၤအကွာ်အဂ့ၤကတၢၢ်လၢပှၤလၢအလုၢ်လၢ်တၢ်ဆဲးတၢ်လၤဒီးကျိာ်တဒ်သိးလိာ်သးလၢအမ့ၢ်ပှၤလၢအအိၣ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့တဂၤန့ၣ်လီၤ.*[PDF 1.786KB]](https://disability.royalcommission.gov.au/system/files/2023-05/Research%20Report%20-%20Towards%20best-practice%20access%20to%20services%20for%20culturally%20and%20linguistically%20diverse%20people%20with%20a%20disability.pdf), 2023. [↑](#footnote-ref-4)
4. NDIS Review Panel, [တၢ်ပာ်ဖျါလၢပနၢ်ဟူဘၣ်အီၤမ့ၢ်မနုၤလဲၣ်](https://www.ndisreview.gov.au/resources/reports/what-we-have-heard-report), 2023. [↑](#footnote-ref-5)
5. Department of Social Services, [*အီးစတြ့လယါသးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်မၤအကျဲခိၣ်သ့ၣ် ၂၀၂၁-၂၀၃၁*](https://www.disabilitygateway.gov.au/document/3106), 2021. [↑](#footnote-ref-6)
6. NDIS, [*NDIA တၢ်ပၣ်ဃုာ်မၤသကိးတၢ်အတကွီၢ်*](https://www.ndis.gov.au/news/7603-our-new-engagement-framework), 2022. [↑](#footnote-ref-7)
7. NDIS, [*NDIS CALD တၢ်မၤအကျဲခိၣ်သ့ၣ် ၂၀၂၂‑၂၀၂၇ ‑ တၢ်ထံၣ်သ့ၣ်ညါတၢ်ဂ့ၢ်အပတီၢ်အတၢ်ပာ်ဖျါ*[PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-8)
8. Department of the Treasury, [*Commonwealth Evaluation Policy (ခီၣ်မီ၀ဲး(သ)တၢ်ပဲာ်ထံနီၤဖးအဖီလစံၣ်)*,](https://evaluation.treasury.gov.au/about/commonwealth-evaluation-policy) 2021. [↑](#footnote-ref-9)
9. NDIS, [*NDIS CALD Strategy 2023–2027 - Discover Phase Report* [PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-10)